USPEŠNO PREDSEDAVANJE SRBIJE JADRANSKO JONSKOM INICIJATIVOM\nBEOGRAD, 26. aprila 2012. (Beta) Najviši predstavnici parlamenata sedam zemalja Jadranskojonske inicijative izrazili su danas na skupu u Beogradu spremnost za dalje unapređenje interparlamentarne saradnje, a Srbija, čije je jednogodišnje predsedavanje Inicijativom ocenjeno kao veoma uspešno, prenela je tu funkciju na Sloveniju.\nČlanice Jadranskojonske inicijative, osnovane 2000. godine su Albanija, Bosna i Hercegovina, Crna Gora, Grčka, Hrvatska, Italija, Slovenija i Srbija, koja je ostala u ovoj grupaciji kao nekadašnja članica Savezne Republike Jugoslavije, po principu sukcesije.\nGeneralni sekretar Inicijative Fabio Piljapoko (Pigliapoco) je ocenio u Beogradu da je Srbija "veoma uspešno završila svoje predsedavanje Inicijativom" i ukazao da je tokom njenog predsedavanja počeo proces odobravanja evropske strategije za jadranskojonski region.\nPrema njegovim rečima, parlamentarna saradnja zemalja Inicijative će ove godine prvi put biti projektno finansirana na nivou Evropske unije, a potrebno je da ciljevi buduće regionalne strategije budu "vidljiviji građanima".\n"Imamo zajedničko kulturnoistorijsko iskustvo, a potrebno je da zaštitimo ono što je zajednička baština", rekao je Filjapoko i kao primer naveo ekologiju, što su spominjali i drugi učesnici skupa.\nPredsednica srpskog parlamenta Slavica ĐukićDejanović je rekla da je izrada strategija za jadranskojonski makroregion veoma važna, i da ona treba da identifikuje potrebe tog regiona po ugledu na druge regione, kao što su baltički i dunavski.\nPrema njenim rečima, očekuje se da će strategija za jadranskojonski region biti "reafirmisana" na sastanku Jadranskojonskog Saveta u Beogradu 30. aprila nakon što je podrška tom dokumentu potvrđena u maju prošle godine, na ministarskom sastanku u Briselu.\nĐukićDejanović je predložila da se formiraju parlamentarne i stalne delegacije Inicijative u parlamentima sedam država Inicijative, radi unapređenja interparlamentarne saradnje.\nPredsedavajući Predstavničkog Doma Parlamenta Bosne i Hercegovine Milorad Živković je ukazao na potrebu da se u sadašnjoj, digitalnoj eri povežu arhive i biblioteke parlamenata "jer bi se time uštedela ogromna energija", a predložio je i saradnju u protivpožarnoj zaštiti.\nPredsednik crnogorske skupštine Ranko Krivokapić podržao je Živkovićev predlog da se povežu parlamentarne biblioteke i ocenio da zemlje regiona "baštine pozitivna iskustva iz zajedničkog života".\nPredsednik Odbora za spoljne poslove Sabora Hrvatske Milorad Pupovac je rekao da kandidatura Srbije za članstvo u Evropskoj uniji (EU) "osnažuje Jadranskojonsku inicijativu", čiji je jedan od ciljeva da ohrabri zemlje regiona koje nisu članice EU da joj pristupe.\nPrema Pupovčevim rečima, potrebno je ojačati interparlamentarnu saradnju u regionu, kao i ulogu odbora u nacionalnim parlamentima.\nPupovac je ocenio da bi dobra bila saradnja među odborima koji se bave ekologijom, radi jačanje standarda zaštite čovekove okoline. Takođe je rekao da se moži praviti saradnja radi prevazilaženja razlika u infrastrukturama država regiona.\nHrvatski Sabor je spreman za jačanje saradnje i razmenu iskustava koja je sakupio tokom procesa pristupanja Evropskoj uniji, dodao je Pupovac.\nPredsednik Državnog zbora Srbije Gregori Vibrant je rekao da parlamenti regije treba da koriste postojeću praksu kako bi zajednički došli do boljih rezultata u saradnji, ali je ocenio da je štednja neophodna u doba krize. Vibrant, koji se u svom izlaganju jedini služio engleskim jezikom, kako bi se uštedeo novac za prevođenje sa slovenačkog, ocenio je da parlamenti u doba ekonosme krize "moraju da budu primer kako se na štedljiv način koristi novac, pošto je javnost na to veoma osetljiva, naročito kad se radi o parlamentima".\nČlan Predstavničkog doma Parlamenta Italije Roberto Antonione je ukazao na potrebu obnavljanja starih veza na području regiona koje su "u prošlom veku brutalno razrušene ratovima".\nCVETKOVIC: SVA SPORNA PITANJA REŠAVATI DIJALOGOM\nBEOGRAD, 27. aprila 2012. (Tanjug) Politicki predstavnici srpskog naroda u državama Balkana okupili su se danas u Beogradu na trecoj konferenciji "Položaj i perspektive srpskog naroda u zemljama regiona", na kojoj je premijer Srbije Mirko Cvetkovic porucio da je zadatak politickih elita da ucine sve kako bi se ovoj i buducim generacijama omogucio život bez etnickih razmirica i ekonomski prosperitet.\nCvetkovic je, otvarajuci konferenciju na kojoj ucestvuju predstavnici Srba iz Albanije, Makedonije, Rumunije, Slovenije, Bosne i Hercegovine, Madarske, Hrvatske i Crne Gore, istakao da je, nakon turbulentne prošlosti u kojoj su meduetnicki sukobi u regionu bili cesti, došlo vreme da se sva sporna pitanja rešavaju dijalogom. "Perspektive srpskog naroda u regionu mogu biti sigurne samo ako svi zajedno idemo putem mira, ukoliko uspostavimo evropske standarde jednakosti i ravnopravnosti, otvorimo i zaokružimo proces pomirenje. Srbiji pripada uloga razvojnog motora regiona i faktora stabilnosti. Važan deo tog procesa su Srbi koji žive u državama regiona", rekao je Cvetkovic.\nSrbija, kako je istakao, nastoji da ocuva autenticnost, raznolikost i kulturno istorijsku baštinu svog naroda u regionu, i to cini na nacin koji je u skladu sa najboljim standardima EU.\nCvetkovic je, takode, primetio da je zbog važnosti ovog pitanja neophodno da se u rešavanje problema Srba u regionu ukljuce i ministarstva spoljnih poslova, kulture, prosvete i ekonomije.\nPremijer je izrazio ocekivanje da ce u što kracem roku biti ubrzan proces zakljucivanja, potpisivanja i ratifikovanja sporazuma o zaštiti prava nacionalnih zajednica, te sporazuma o naucnotehnickoj i kulturnoprosvetnoj saradnji sa državama sa kojima Srbija nema takve sporazume.\n"Treba da budete lojalni gradani država u kojima živite jer cete na taj nacin biti najbolji ambasadori koji popravljaju imidž Srbije u svetu. Kao država mi cemo i dalje nastaviti da podržavamo i podsticemo sve aktivnosti na ocuvanju nacionalnog identiteta Srba u region. To je naše pravo, ali i obaveza", zakljucio je Cvetkovic. Ministar vera i dijaspore Srdan Sreckovic je istakao da je Srbija, kao najveca i najmnogoljudnija zemlja regiona, svesna svoje odgovrnosti za stabilnost Balkana, i da zato nastoji da bude glavni promoter politike dobrosusedskih odnosa i regionalne saradnje.\n"U tom smislu za nas su od strateške važnosti najbolji moguci politicki i ekonomski odnosi sa svm susedima. Iskreno se zalažemo za regonalnu standardizaciju i harmonizaciju, ne samo zakonodavstva koje reguliše položaj nacionanih zajednica, vec i za puu primenu tih standarda u praksi", kazao je Sreckovic.\nMinistar je podseto da je Srbija za politiku prema manjinskim nacionalnim zajednicama dobila najviše ocene relevantnih medunarodnih institucija, i da, stoga, ocekuje da države regiona u odnosu prema srpskom zajednici sprovode iste principe.\nSreckovih je naglasio da Srbija, kao demokratska država, poštuje medunarodno pravo i suverenitet svih suseda, ali da svoje nacionalne interese brani na legitiman nacin tako što pruža podršku Srbima u regionu. Današnje savetovanje je, kako je rekao, usmereno u pravcu zajednicke evropske perspektive i buduceg života celokupnog srpskog srpskog naroda iz regiona u Evropskoj uniji.\nSREĆKOVIĆ: REPUBLIKA SRPSKA NAJVAŽNIJI SAVEZNIK SRBIJE\nBEOGRAD, 27. aprila 2012. (Beta) Ministar vera i dijaspore Srđan Srećković izjavio je danas da je Republika Srpska najvažniji i najbliži partner i saveznik Srbije, koja će moći da štiti prava Srba u drugim zemljama samo ako bude ekonomski razvijena i politički uticajna.\n"Crka Gora i Srbija su vekovima bili zajedno, i kada smo bili u istoj državi i kada smo kao danas formalno razdvojeni. Naša istorijska obaveza je da odnose sa Crnom Gorom gradimo iskreno i prijateljski, u najboljoj nameri i da istovremeno podržimo srpski narod u ostvarivanju njegovih prava", rekao je Srećković na konferenciji "Položaj i perspektive srpskog naroda u zemljama regiona" održanoj u Ministarstvu dijaspore Srbije. Srehković je naveo da se odnosi sa Hrvatskom poslednjih godina u dobroj meri popravljaju, ali da se mora učiniti još mnogo da Srbi u Hrvatskoj budu bolje ekonomski i politički integrisani i da se konačno reše problemi vezani za povratak i održiv opstanak izbeglih, kao i problemi vezani za tajne optužnice i restituciju stanarskih prava.\n"Uveren sam da je moguće unaprediti i jačati svest o poreklu Srba u Albaniji i podsticati ih da se nacionalno i verski deklarišu, verujem da možemo dosta postići i na povratku Srba u Federaciju BiH, na njihovom potpunijem integrisanju i uključenju u organe vlasti na lokalnom i federalnom nivou", rekao je Srećković. Dodao je da bi trebalo dodatno insistirati na poštovanju mađarskog ustava i garantovanom mestu za srpskog poslanika u Parlamentu Mađarske.\n"Treba verovati u izglasavanje izbornog zakona u Makedoniji po kojem bi Srbima imali dva predstavnika u paralamentu. Verujem da ćemo istrajati na brizi za dodatna prava 'izbrisanih' u Sloveniji, od kojih su većina Srbi, i podršci da srpski narod dobije status priznate manjine u Sloveniji", rekao je Srećković.\nIstakao je da će Srbija biti uvek na usluzi Savezu Srba u Rumuniji.\n"Srbija se u politici prema Srbima u regionu ponaša prema principima politike koju sprovodimo prema nacionalnim zajednicama u Srbiji i istovremeno tražimo da se isti princip odnosi i na Srbe u regionu", rekao je Srećković.\nSRBIJA NA DOBROM PUTU KA EU\nBEC, 26. aprila 2012. (Tanjug) Srbija se nalazi na dobrom putu ka clanstvu u EU, a Austrija ce je u tome podržati, ocenjeno je na diskusiji koju je organizovalo Austrijskosrpsko društvo u predstavništvu EU u Becu pod nazivom "Mi smo kandidat Srbija na putu u EU".\nKoordinator za ekonomsku i ekološku dimenziju u Organizaciji za evropsku bezbednost i saradnju (OEBS), bivši šef diplomatije SCG Goran Svlianovic je ocenio da ce prve teme kojima ce se Srbija na daljem putu evropskih integracija i pregovora sa Unijom baviti biti nastavak borbe protiv korupcije i efikasna reforma pravosuda. Radi se prevashodno o tome da Srbija bude uredena zemlja, porucio je on dodajuci da je sticanje statusa kandidata veliki uspeh srpske vlade. Srbija se u poslednjih deset godina nalazila na mnogo raskrsnica. Negde je zastajala duže, negde krace, ali je na kraju uvek donosila prave odluke i verujem da ce tako biti i narednih godina u pregovorima sa EU i moja poruka je da u Srbiju treba imati više poverenja, istakao je Svilanovic.\nPortparol izvestioca Evropskog parlamenta za Kosovo Ulrike Lunacek, Volfgang Mahrajh je naglasio da ne treba misliti da je Lunacekova protiv Srbije i da je za Kosovo. Lunacekova, a tako i Evropski parlament, žele da sve zemlje zapadnog Balkana budu što brže integrisane u EU. Osnovni princip EU je kooperacija, a ne konfrontacija, porucio je Mahrajh. On je istakao da je na daljem putu evropskih integracija Srbije važno da se proces dijaloga i sporazuma izmedu Beograda i Prištine nastavi, ali da se prevashodno sprovodi ono što je vec dogovoreno. Zastoj u tom procesu može samo svima da šteti. Taktiziranje i nesprovodenje dogovora zaustavlja proces evropskih integracija celog zapadnog Balkana. Zašto to raditi?, istakao je Mahrajh.\nJohanes Hiber poslanik opozicione Slobodarske stranke Austrije (FPO) je podvukao da se njegova stranka ne slaže sa odlukom Austrije da prizna nezavisnost Kosova. On je rekao da se na EU mora posmatrati i kriticki, a ne samo propagandno i naglasio podršku Srbiji na putu evropskih integracija. mOdnos prema Bugarskoj i Rumuniji prilikom prijema je bio drugaciji iako te zemlje nisu imale odgovarajuci status, porucio je on, ukazavši da njegova stranka nije protivnik EU, ali da se protivi centralizaciji i masovnom birokratskom aparatu u Briselu kojim se gradanima oduzima demokratsko pravo.\nNedavno imenovani ambasador Austrije u Srbiji Johanes Ajgner je objasnio da je uloga Beca u podršci Srbiji na putu ka clanstvu u EU deo austrijske politike prema citavom zapadnom Balkanu. On je podsetio na jasnu podršku Austrije evropskom putu Srbije koja se mogla videti i u pismu ministra spoljnih poslova Mihaela Špindelegera ministrima EU, u kojim je sa svojim italijanskim francuskom kolegom zatražio status kandidata za Srbiju. Dalji proces pristupanja Uniji bice u povezan i sa odnosom Srbije prema Kosovu. Jednoga dana ce od Srbije tražiti da podrži Kosovo na putu evropskih integracija, kao što se sada ocekuje od Hrvatske kada su u pitanju druge zemlje u regionu da pruži podršku i ima pozitivan stav. Normalizacija odnosa sa Kosovom i dijalog moraju da se nastave, porucio je Ajgner i dodao da ce Austrija podržavati Srbiju u procesu pregovora.\nOn je podsetio da je u slucaju Hrvatske proces pregovora trajao osam godina i da se može govoriti o takvim vremenskim okvirima. Ambasador Srbije u Austriji Milovan Božinovic ukazao je da u Srbiji postoji spoljnopoliticki kosenzus medu svim strankama kada je u pitanju put u EU.\nŠUTANOVAC: NEKI POKUŠAVAJU DESTABILIZACIJU KOSOVA\nUŽICE, 27. aprila 2012. (Beta) Ministar odbrane Srbije Dragan Šutanovac ocenio je da određene strukture žele da destabilizuju Kosovo i da je zato dobra odluka da se pojačaju snage Kfora, koji je garant bezbednost u tom delu Srbije.\nMinistar odbrane je u Užicu kazao da preventivni raspored pojačanih snaga Kfora znači da su, uz analizu postojećeg bezbednosnog stanja, zaključili da je neophodno razmeštanje još 650 pripadnika nemačkog i austrijskog kontingenta.\nNATO je na Kosovo poslao pojačanje pred srpske izbore 6. maja. Za sada nije izvesno kako će biti organizovani izbori na Kosovu i Metohiji.\nŠutanovac je dodao da je u svim razgovorima s predstavnicima NATOa i Kfora od kada je postao ministar insistirao da se ne smanjuje broj njihovih vojnika, jer bez njih Kosovo i Metohija ne bi bila bezbedna zona. "Važno je reći da Ministarstvo odbrane ima dnevnu komunikaciju s Kforom i NATOom i insistiramo u svakom trenutku da oni pravovremeno reaguju i aktivno idu u susret problemu", rekao je Šutanovac.\nPrema njegovim rečima, važno je da danas Kfor reaguje odmah i ne čeka da se desi problem, već da deluje preventivno.\n"Na Kosovu i Metohiji postoje oni koji su nezadovoljni dogovorima koji su napravili Beograd i Priština i koji, ne samo da bi želeli da destabilizuju region, već imaju i druge političke motive na Kosovu i Metohiji", rekao je Šutanovac.\nMinistar je u Užicu položio kamen temeljac za novu fabriku "Prvog partizana".\nŠUTANOVAC: RADUJE ME ŠTO NATO NA KOSOVU RADI PEVENTIVNO\nCAJETINA, 26. aprila 2012. (Tanjug) Ministar odbrane Dragan Šutanovac izjavio je danas u Cajetini da ga raduje što NATO pojacava brojno stanje na Kosovu i Metohiji i što radi preventivno, a ne ceka da dode do problema. "Verujem da ce sa ovim povecanjem svi oni koji su imali nameru da vrše destabilizaciju i nasilje biti obeshrabreni i da nece delovati u tom pravcu", rekao je Šutanovac.\nOn je naglasio i da je Kfor partner Srbije u održavanju stabilnosti na Kosovu i Metohiji. "Jako je važno da im damo podršku jer Euleks, UNMIK i svi oni nemaju kapacitet da održavaju mir i stabilnost na tom prostoru", zakljucio je ministar odbrane.\nKFOR SA KOMPLETNIM POJACANJEM OD PONEDELJKA\nKOSOVSKA MITROVICA, 26. aprila 2012. (Tanjug) Portparol Kfora Uve Novicki izjavio je danas da ce do ponedeljka na Kosovo stici i ostatak snaga koje je NATO odlucio da pošalje na Kosovo kao pojacanje trupama Kfora. Novicki je u izjavi mitrovickom radiju "Kontakt Plus" rekao se na Kosovu danas ocekuje još 150 austrijskih vojnika, podsecajuci da je juce na Kosovo stiglo 70 a pre toga još 250 nemackih vojnika.\nPrethodnica austrijskog kontingenta, bataljona operativnih rezervnih snaga (ORF), otputovala je danas na Kosovo, što je potvrdio za Tanjug major Peter Bartu. Bartu je objasnio da su danas na Kosovo otputovali komandant te jedinice i više vojnika koji treba da preuzmu opremu i izvrše pripreme za dolazak preostalih vojnika.\nKako je u izjavi za austrijsku agenciju APA rekao ministar odbrane Norbert Daraboš, austrijski vojnici iz sastava ORF ce ostati na Kosovu najmanje cetiri nedelje.\nNovicki je za mitrovicki radio rekao da ocekuje da u ponedeljak bude kompletiran ceo drugi bataljon tzv.Operativnih rezervnih snaga (ORF) za Kosovo, ali nije želeo da govori o operativnom planu koji se tice 6. maja kada bi i na Kosovu trebalo da se održe srpski izbori. O tome kada, gde i kako ce biti rasporedene rezervne snage odlucice komandant Kfora general Erhard Drevs, nakon cijeg je zahteva i doneta odluka da se medunarodne vojne snage dodatno ojacaju.\nDodatni kontingent od 700 vojnika, naime, dolazi na Kosovo na zahtev Drevsa, a nakon njegove procene da je došlo do porasta napetosti na terenu.\nHODŽA: PRIŠTINA SPREMNA NA RAZGOVOR SA SRBIMA SA SEVERA\nPRIŠTINA, 26. aprila 2012. (Beta) Savetnica premijera Kosova Durata Hodža izjavila je danas u južnoj Mitrovici da je Vlada Kosova spremna da se sastane sa predstavnicima Srba sa severa Kosova, pa makar to bili i sadašnji predsednici Srbima naseljenih opština.\nHodža je to izjavila na predstavljanju izveštaja Mejdunarodne civilne kancelarije "Gosti u sopstvenoj kući: Sveobuhvatni predlog za rešenje statusa i srpska zajednica na severnom Kosovu" u kome se prvi put mogao čuti i glas Srba sa severa. Izveštaj je rezultat razgovora sa 100 anonimnih ispitanika srpske nacionalnosti sa severa Kosova.\nU njemu se navodi da Vlada Kosova treba da učini maksimum kako bi pružila ruku srpskoj zajednici na severu, u cilju njihove što brže integracije u kosovsko društvo.\nTakođe, u izveštaju se zaključuje da Srbi sa severa nemaju prihvatljive ili željenje mehanizme koji će omogućiti izražavanje njihovih interesa i ističe da se situacija na terenu neće promeniti dok se ne promene razmišljanje i stav Beograda.\nMCK PREDSTAVIO IZVEŠTAJ O INTEGRACIJI I KOMENTARE SRBA\nKOSOVSKA MITROVICA, 26. aprila 2012. (Beta) Međunarodna civilna kancelarija (MCK) predstavila je u južnoj Kosovskoj Mitrovici izveštaj "Gosti u sopstvenoj kući: Sveobuhvatni predlog za rešenje statusa i srpska zajednica na severnom Kosovu" u kome se prvi put mogao čuti i glas Srba sa severa. Izveštaj je rezultat razgovora sa 100 anonimnih ispitanika srpske nacionalnosti sa severa Kosova.\nAmbasadorka Švajcarske u Prištini Kristina Manti je, pozdravljajući "izveštaj u kome se prvi put čuo glas Srba sa severa" i koji je pravi "instrument za podršku Kosovu, kao nezavisnoj državi i integraciju nevećinske zajednice u kosovsko društvo", rekla da "Kosovo ne bi bilo Kosovo bez svog severnog dela i ljudi koji tamo žive". Prema njenim rečima, ovo je prvi put da Srbi imaju priliku da daju komentar na Sveobuhvatni plan za rešenje statusa Martija Ahtisarija, i iskažu zabrinutost i svoja očekivanja.\nMantijeva je dodala da je uverena da kanali komunikacije treba da se otvore kroz kosovske institucije, kako bi Vlada građanima objasnila kakvu korist imaju od integracije u kosovsko društvo.\nŠef odeljenja MCK u Mitrovici Kejt Feron rekla je da Sveobuhvatni plan za rešenje severa sadrži prihvatljive, čak i poželjne mehanizme koji uzimaju u obzir zabrinutosti Srba sa severa Kosova.\n"Imajući u vidu da ispitanici nisu pročitali Ahtisarijev plan, koji je odbijan od samog predstavljanja, razgovarali smo sa 100 ispitanika, i zabeležili više od 200 sati", rekla je Feron i navela da su ispitanici, iako nisu pročitali Ahtisarijev plan, imali mišljenje o njemu i smatrali da njegovom implementacijom neće imati obrazovanje na sopstvenom jeziku, da crkve neće biti zaštićene.\nPrema rečima zamenika Međunarodnog civilnog predstavnika Kristofera Rovena, okruženje će biti bolje ukoliko se Beograd i Priština usredsrede na potrebe građana.\n"Sprovođenje u praksi je problem kao i nepostojanje poverenja među zajednicama. Nadamo se da će ovaj izveštaj obezbediti platformu za početak dijaloga između Vlade Kosova i njenih građana na severu Kosova", rekao je Roven.


Palmer: “Rusija želi blokirati euroatlantske procese u BiH” – Haber.ba\nPalmer: “Rusija želi blokirati euroatlantske procese u BiH”\nZamjenik pomoćnika državnog sekretara Sjedinjenih Američkih Država (SAD) za Evropu Matthew Palmer izjavio je da SAD zagovaraju „najbliži mogući partnerski odnos“ između NATO-a i Bosne i Hercegovine, zbog čega SAD očekuju dogovor o Godišnjem nacionalnom programu. U razgovoru sa novinarima bh. novinskih agencija, Palmer je istakao da SAD podržavaju put BiH ka euroatlanskim integracijama.\n„Godišnji nacionalni program omogućio bi jačanje veza između BiH i NATO-a. Nije na SAD-u da rade na postizanju tog dogovora, već to treba da rade politički lideri u BiH“, rekao je Palmer dodajući da SAD zagovaraju „najbliži mogući partnerski odnos između NATO-a i BiH“.\nPalmer je pojasnio da je riječ o tehničkom pitanju, a ne odluci o članstvu u NATO. „Time se omogućava saradnja NATO-a i BiH u jačanju odbrambenog i sigurnosnog sektora. Nadam se da će politički lideri u BiH biti u stanju da rade na tome i postignu dogovor koji će omogućiti BiH da preda prvi Godišnji nacionalni program“, rekao je američki diplomata. Naznačio je i da bi stranački lideri trebali postići dogovor o formiranju vlasti na nivou BiH.\n„U svim tim procesima BiH i svi njeni narodi i građani mogu računati na SAD kao svog prijatelja i partnera“, kazao je Palmer.Milorad Dodik, sa svojim stranačkim kolegom Špirić Nikolom i dalje je pod sankcijama i to je rezultat njihovih odluka, stavova i aktivnosti koje su provodili i javno govorili, izjavio je Palmer.\nRazličiti ciljevi Moskve i Washingtona na Balkanu\nAmerički zvaničnik je naglasio da SAD i Ruska Federacija imaju različite ciljeve koji se odnose na zapadni Balkan i BiH. „Temelj američke politike na zapadnom Balkanu je podrška evropskim i euroatlanskim integracijama. To znači članstvo u Evropskoj uniji za sve zemlje zapadnog Balkana i članstvo u NATO-u za sve zemlje koje žele biti članice tog saveza. Rusi imaju drugačiji cilj na Balkanu. Oni žele vidjeti podijeljenu regiju sa visokim stepenom tenzija. Rusi su 2016. godine bili sponzori pokušaja državnog udara u Crnoj Gori. Radili su na podrivanju Prespanskog sporazuma kako bi blokirali euroatlantski put Sjeverne Makedonije. Nema razloga da se vjeruje da Rusija na isti način ne želi to uraditi u BiH“, rekao je Palmer.\nZamjenik pomoćnika državnog sekretara SAD-a za Evropu je kazao da ostaju na snazi američke sankcije visokim zvaničnicima Saveza nezavisnih socijaldemokrata (SNSD) Miloradu Dodiku i Nikoli Špiriću, jer SAD do danas nisu vidjele nikakve promjene u njihovom ponašanju.\n„Dodik i Špirić su pod sankcijama i to je rezultat njihovih odluka, stavova i aktivnosti koje su provodili i javno govorili. Ako žele ukidanje sankcija, znaju šta treba da urade“, rekao je Palmer. Naglasio je da SAD podržavaju Daytonski mirovni sporazum, da je BiH „čvrst partner“ SAD-a u borbi protiv terorizma i da Washington duboko cijeni saradnju BiH kada je u pitanju povratak stranih boraca iz Sirije.\nAhatović: „Dodik i drugi ruski sateliti destabiliziraju Balkan“\nU vrijeme posjete Matthewa Palmera Banjaluci u subotu (15.6.), upriličen je Sabor SNSD-a na kojem je Milorad Dodik kao jedini kandidat ponovo izabran za predsjednika ove stranke. Na marginama Sabora, Dodik je kazao da je Matthew Palmer dobrodošao u Banjaluku.\n„Nadam se da je mogao da spozna da je riječ o normalnom gradu, ljudima i institucijama, te da mi nismo nikakav remetilački faktor, što neki sa strane pokušavaju dokazati“, rekao je Dodik. Lider SNSD-a je komentirao i insistiranja na Godišnjem nacionalnom programu. „Razumijem zašto Bošnjaci i Hrvati žele u NATO, jer su članovi ovog saveza Turska i Hrvatska. Međutim, zašto oni ne žele da shvate da mi nećemo u NATO“, kazao je Dodik.\nAhatović: Konflikt na Balkanu bi mogao destabilizirati i EU, što bi olakšalo ekonomski, politički pa i vojni prodor Rusije na Balkan\nDodik i Špirić neće biti skinuti sa „američke crne liste“ sve dok se stavljaju na stranu onih koji direktno rade protiv američkih političkih i ekonomskih interesa, kaže vojnopolitički analitičar Nedžad Ahatović.\n„Američki interesi se u ovom slučaju podudaraju sa interesima BiH, a to su euroatlantski procesi. Zato je Palmer direktno prozvao Rusiju koja koči te procese na Balkanu. Destabilizacija BiH i regije preko Dodika i drugih ruskih satelita odgovara Vladimiru Putinu u geostrateškom razračunavanju sa SAD-om. Tako se sprečava širenje NATO-a. Konflikt na Balkanu bi mogao destabilizirati i EU što bi olakšalo ekonomski, politički pa i vojni prodor Rusije na Balkan. Sudeći po događajima koji potresaju regiju, Srbija se u tom procesu nudi kao izvođač radova“, kaže Ahatović za Deutsche Welle.\nTeret nelegalnih migracija nije podjednako raspoređen\nZamjenik pomoćnika državnog sekretara SAD-a za Evropu Matthew Palmer komentirao je i nastojanja da se rješavanje statusa Kosova dovede u vezu sa BiH naglašavajući da se razgovori o statusu Kosova ne mogu vezati za događaje u BiH:\n„Osim što bi normalizacija odnosa između Srbije i Kosova značajno poboljšala prilike i sigurnost na cijelom prostoru zapadnog Balkana, otvorila bi evropski put i za Srbiju i za Kosovo, što bi bilo jako dobro i za BiH“, rekao je Palmer.\nAmerički diplomata koji boravi u višednevnoj posjeti BiH iskazao je razumijevanje i za izazove nelegalnih migracijasa kojima se BiH suočava. „To je značajan teret, ali nije podjednako raspoređen i ne nose ga svi u zemlji podjednako“. Sigurno je da Unsko-sanski kanton i grad Bihać nose ogroman teret, ali svi nivoi vlasti i institucije treba da nose taj teret, uključujući međunarodnu zajednicu“, rekao je Palmer,piše DW\nTeme:BiH, blokirati, euroatlanski procesi, izdvojeno, Matthew Palmer, Rusija


"Zadovoljan sam što su nakon danšenje početne razmene pozicija oba lidera dogovorila da rade intenzivno na ekspertskom nivou već sledeće nedelje u Briselu", rekao je Lajčak.\nMiroslav Lajčak naglašava da pitanja nestalih i raseljenih imaju simboličan karakter kada je reč o pomirenju, ali i da je to vrlo "stvarna tema" za porodice koje žive u neizvesnosti decenijama.\nOn naglašava da je ključno da se radi sa međunarodnim Crvenim krstom na rešavanju preostalih slučajeva i zatvaranju ovog pitanja.\nKada je reč o drugoj temi, ekonomskoj saradnji, Lajčak naglašava da je to ”jedan od stubova EU”.\n"Intenziviranje ekonomske saradnje znači puno koriščenje ekonomskih potencijala Kosova i Srbije, stvaranje novih radnih mesta i poboljšanje uslova za život građana", poručio je Lajčak.\nMiroslav Lajčak je zahvalio obema stranama na dolasku u Brisel i angažovanju u dijalogu.\nLajčak je najvio sledeći sastanak na visokom političkom nivou za početak septembra.


Nakon smanjenja broja zaposlenih sledi prodaja infrastrukture? - Ekonomija - Dnevni list Danas\nPočetna » Ekonomija » Nakon smanjenja broja zaposlenih sledi prodaja infrastrukture?\nOko 2.500 radnika, uglavnom iz izvršnih službi, danas napušta Železnice Srbije uz otpremnine\nNakon smanjenja broja zaposlenih sledi prodaja infrastrukture?\nG. Vlaović25.12.2017. 15:00\nZa oko 2.500 radnika u Železnicama Srbije danas će biti poslednji radni dan u tom holdingu, shodno sporazumu koji je Vlada Srbije potpisala sa međunarodnim finansijskim organizacijama u sklopu rešavanja problema viška zaposlenih.\nSvi oni napuštaju Železnice Srbije, koje su početkom jula 2015. godine postale holding podeljen na četiri preduzeća, uz otpremnine u iznosu od 240 evra po godini radnog staža. Najviše prekobrojnih ima u „Infrastrukturi železnica Srbije“ , njih 1.630, „Srbija kargo“ napušta oko 550, a „Srbija voz“ oko 250 zaposlenih, dok je u „Holdingu“ prekobrojno desetak radnika. Prevremeni odlazak 2.810 zaposlenih u prošloj i još 2.500 u ovoj godini nailazi na veliko nezadovoljstvo radnika Železnica Srbije koji smatraju da se to preduzeće sistematski uništava kako bi njegovi najprofitabilniji delovi bili privatizovani za male pare.\n– Nadležni u državi istrajno urušavaju Železnice Srbije, u prvom redu „Infrastrukturu“, na taj način što smanjuju broj radnika u izvršnim službama umesto u administraciji gde su nagomilani razni menadžeri, rukovodioci, koordinatori i tako dalje. Umesto da se u tom segmentu prepoznaju viškovi, sa posla se teraju radnici koji su neophodni za funkcionisanje železničkog saobraćaja. Cilj je da se železnička infrastruktura uništi do te mere kako preduzeće za nekoliko godina ne bude bilo u stanju da obavlja svoju osnovnu delatnost, a to je održavanje pruge i upravljanje železničkim saobraćajem. Očigledna je težnja da taj segment preuzme strani kapital ili neka domaća privatna firma, koji bi svoje usluge papreno naplaćivao Železnicama Srbije – navodi se u pismu grupe zaposlenih u tom preduzeću koje je dostavljeno redakciji Danasa.\nSa ovakvim razmišljanjem u potpunosti se slaže Saša Stanojević, predsednik Sindikata „Sloga“ Železnice Srbije. – Osnovni problem predstavlja nakaradno urađena sistematizacija radnih mesta u preduzeću. Sistematizacijom se smanjuje broj zaposlenih, a najpogubnije je to što se taj proces, gotovo isključivo, odvija u izvršnim službama koje su direktno vezane za obavljanje saobraćaja. U izvršnim službama ne postoje viškovi zaposlenih i prevremenog odlaska u penziju tu ne bi smelo da bude. Viškove treba tražiti u administraciji gde su se ljudi zapošljavali po partijskoj liniji a nikako među mašinovođama, otpravnicima vozova, kontrolorima ispravnosti kola i drugima od kojih zavisi nesmetano funkcionisanje železničkog saobraćaja – ističe naš sagovornik. On takođe smatra da je krajnji cilj loše urađene sistematizacije prodaja infrastrukture železnica stranom ili domaćem privatnom kapitalu te je upravo to razlog što je po nekim podacima čak oko 80 odsto onih koji odlaze sa Železnica Srbije upravo iz izvršnih službi.\n– Činjenica da srpske železnice uglavnom uz otpremnine napuštaju zaposleni u izvršnim službama, odnosno ljudi direktno uključeni u funkcionisanje saobraćaja može dovesti i do ugrožavanja njegovog bezbednog odvijanja. Mi smo kao sindikat u više navrata upozoravali na to, pisali pismo nadležnima, ali nikakvog efekta nije bilo – ističe Stanojević.\nPodsećanja radi, prema podacima koje je u julu Danas dobio u Ministarstvu građevinarstva, saobraćaja i infrastrukture Srbije do kraja 2016. godine 3.146 zaposlenih je napustilo železnička preduzeća, od tog broja uz otpremnine je otišlo 2.810 zaposlenih, a preostalih 336 je otišlo u redovnu penziju. Od 2.810 zaposlenih koji su uz otpremnine napustili železničke kompanije njih 2.524 se dobrovoljno javilo. Od ukupnog broja zaposlenih koji su napustili železnička preduzeća uz isplatu otpremnina u 2016. godini, 805 zaposlenih je obavljalo administrativne poslove, a 2.005 zaposlenih je obavljalo poslove koji su vezani za funkcionisanje saobraćaja. Gledano po kompanijama iz „Infrastrukture železnice Srbije“ iz administracije je otišlo u prevremenu penziju uz otpremnine 411 zaposlenih, a iz izvršnih službi 1.166 radnika. Iz preduzeća „Srbija kargo“ je iz administracije otišlo 199 zaposlenih, a iz izvršnih službi 489 radnika. Kada je reč o preduzeću „Srbija voz“, 112 je otišlo iz administracije, a 273 iz izvršnih službi. Železnice Srbije su pak napustila 83 zaposlena u administraciji i 77 iz izvršnih službi.\nTakođe, naš list je u februaru pisao i o tome da Ruske železnice žele da kupe Sektor za održavanje pruga (ZOP), preduzeće koje posluje u sastavu „Infrastrukture železnica Srbije“ i u vezi sa tim, prema našim saznanjima, vođeni su razgovori sa nadležnima u zemlji. Sektor za održavanje pruga se bavi veoma važnim i odgovornim poslom, ima svoje sekcije po celoj Srbiji i zapošljava oko 1.000 radnika.\nUgrožena bezbednost saobraćaja\n– Činjenica da Železnice Srbije uglavnom uz otpremnine napuštaju zaposleni u izvršnim službama, odnosno ljudi direktno uključeni u funkcionisanje saobraćaja može dovesti i do ugrožavanja njegovog bezbednog odvijanja. Mi smo kao sindikat u više navrata upozoravali na to, pisali pismo nadležnima, ali nikakvog efekta nije bilo – ističe Saša Stanojević, predsednik Sindikata „Sloga“ Železnice Srbije.\n4 reagovanja na “Nakon smanjenja broja zaposlenih sledi prodaja infrastrukture?”\n25. decembra 2017. u 17.39\nPoalitika urusavanja da bi neko za dzabe kupio ili dobio na poklon, upravo se ogleda u ovom Javnom preduzecu ciji je osnivac Vlada republike Srbije, odnosno drzava. Primer kako se za kratko vreme upropastio objekat hotela "ZELEZNICAR" u Vrnjackoj Banji ( koji je radio do maja 2015. godine ) , ciji je vlasnik upravo Vlada Srbije odnosno "Zeleznice Srbije", gradjani i gosti Vrnjacke Banje mogu da vide svakog dana, posto se hotel nalazi u samom centru vrnjackog parka. Radnici "ZELTURIST"-a DOO koji su najureni iz preduzeca 2015. godine uz bednu otpremninu od 200 evra po godini staza, tuzili su drzavu Srbiju, odnosno bivse preduzece "ZELTURIST", za neisplacene plate i doprinose za period od novembra 2013. zakljucno sa martom 2015. godine i dobili su Izvrsne presude u svoju korist. Da bi svoja potrazivanja mogli da naplate radnici ce verovatno morati da se obrate i sudu za ljudska prava u Strazburu, posto ih sopstvena drzava ocigledno ignorise. U infrastrukturu spada i hotel "ZELEZNICAR" u Vrnjackoj Banji, koji jeste deo imovine "Zeleznice Srbije", i to jedan od retkih objekata koji se nalaze na sopstvenom zemljistu a da nema potrazivanje za restituciju, znaci neko ce dobiti za dzabe, hotel na ekstra parkovskom mestu, za male pare, posto je ovaj objekat namerno prepusten lopovima da ga ocerupaju i da niko ne vodi racuna o njegovom stanju u kakvom se sada nalazi. Cist primer nedomacinskom odnosu prema sopstvenoj imovini, sramota.\nGumena zgrada kaže:\n25. decembra 2017. u 17.55\nOvo mora da je neko napisao iz nezadovoljstva i obesti jer se uvodi profesionalizacija na zeleznici. Verovatno nista ne zna da radi i bio je "blagosloven" kod predhodnog rukovodstva, a zna se kakvi su bili i sta su radili, odnosno nisu nista radili i po partijskoj liniji su bili na radnim mestima i hvatao zjale po kancelariji, a sada pljuje profesionalne i odgovorne zeleznicare. Zna se ko je…\nGlasnik govornik kaže:\n25. decembra 2017. u 19.13\nTacno je sve napisano ali sta tu mogu zeleznicari. Kako obuzdati sadasnjeg M.M. i bivseg S.Ž. zeleznicara ? Ovo je samo niz logicnost koje se desavaju na zeleznici i imaju za cilj samo jedno, da sebi obezbede prodju u teskim vremenima. U potpisu M.J. koji sve zna…\nSvet • danas 16:45\nPućdemon došao na kulturni festival na Sardiniji nakon puštanja na slobodu\nEkonomija • danas 16:25\nTrenutno jedna od najaktuelnijih tema u Srbiji je štrajk advokata kao i pitanje šta će biti sa građanima koji su poveli procese protiv banaka za nezakonitu naplatu troškova obrade kredita i plaćanje premije osiguranja kod NKOSK-a.\nEkonomija • danas 11:37\nEkonomija • danas 10:34\nMinistarstvo: Bespovratna sredstva pomogla nabavku opreme za 700 preduzeća\nZahvaljujući bespovratnim sredstvima Ministarstva privrede gotovo 700 malih i...\nEkonomija • 24.09.2021. 22:48\nBroj prevezenih putnika u prvih šest meseci ove godine,...


Novinar Fransisko Romero Dijas ubijen je na karipskoj obali Meksika, saopštile su lokalne vlasti, i tako postao peti novinar koji je u Meksiku ubijen tokom ove godine.\nTelo Dijasa, koji je bio pod zaštitom države i radio za lokalne medije, pronađeno je juče u gradu Plaja del Karmen, rečeno je iz pravosudnih organa savezne države Kintana Ro.\n„Žrtva je 12. aprila prijavila pretnje“, navodi se u saopštenju.\nDijas je bio nezavisni novinar koji je radio za dnevni list Kintana Ro oj i koji je „od 2018. bio u programu zaštite novinara“, saopšteno je iz Reportera bez granica (RSF).\nRSF su naveli da je on četvrti ubijeni novinar u državi Kintana Ro u roku od godinu dana.\nMeksiko se nalazi na 147. od 180 mesta na rang listi slobode medija Reportera bez granica. Prema toj organizaciji, Meksiko je među najopasnijim mestima za novinare u svetu, u nivou s Avganistanom, Jemenom i Sirijom.\nTokom 2018. godine u Meksiku je ubijeno 10 novinara, a najveći deo slučajeva nije rešen.\nMeksička vlada je krajem marta objavila da želi da dodatno ojača mehanizam za zaštitu novinara.\nUbijen poznat novinar u Meksiku\nUbijene još dve novinarke u Meksiku – tela pronađena pored puta\n← Prelistavanje Smajlovićke\nČelsi Mening ponovo u zatvoru →


Aktiviran lažni sajt Tehnomanije po uzoru na lažni sajt MTS-a - FakeNews Tragač\nNa internetu je aktivan veb-sajt čiji se kreatori predstavljaju kao kompanija Tehnomanija, koja preko „programa nagrađivanja kupaca” navodno poklanja mobilne telefone nasumičnim srećnicima nakon popunjavanja ankete. Prevara se ostvaruje upotrebom više manipulativnih tehnika, koje za cilj imaju prikupljanje i zloupotrebu podataka, a metode kao i izgled sajta su gotovo identični prevari o kojoj je Tragač već pisao, a gde su se kreatori sakrivali iza brenda telekomunikacionog operatora MTS.\nApple Iphone 12, Samsung Galaxy S20 ili Samsung Galaxy S9\nNagradna igra o kojoj je reč se zove „Tehnomanija program nagrađivanja kupaca”, a preuzeti identitet upotpunjen je zvaničnim logom kompanije, ali i anketom koja se sastoji od pažljivo biranih pitanja, koja bi eventualno mogla da postavi i pomenuta kompanija.\nPosle ankete, svaki korisnik postaje jedan od „100 nasumično odabranih korisnika” i dobija opciju da izabere jedan od mobilnih telefona. Zatim sledi finalna redirekcija koja internet-korisnika usmerava ka sajtu na kojem ispunjava lične podatke za dostavu i plaćanje usluga kurirske službe, te prevarantu daje podatke potrebne za zloupotrebu.\nNa dnu sajta nalaze se komentari koji su identični onim na veb-sajtu gde su se prevaranti predstavljali kao MTS. Ukoliko pokušate da napišete novi komentar moguće je uneti samo tekst poruke, ali ne i fotografiju, niti ime i prezime, što su stavke koji imaju ostali prikazani komentari. Vreme ispod komentara se ne menja, pa će i posle nekoliko sati provedenih na sajtu stajati isti broj minuta koji su prošli od komentarisanja, dok je vreme početka nagradne igre promenljivo i formira se na osnovu datuma kada ste pristupili ovom internet-sajtu.\nIz Tehnomanije za FakeNews Tragač potvrđuju da će promocije koje sprovode uvek doći sa njihovih kanala komunikacije i sa zvaničnog sajta. „Naša kompanija trenutno ne sprovodi akciju ni promociju kojom deli telefone ljudima koji popune anketu na pomenutom sajtu”, kažu iz Tehnomanije za Tragač.\nPrevaranti koriste preusmeravanje kako bi namamili korisnike da dođu na njihov obmanujući veb-sajt, odnosno redirekciju koja korisnika sa jednog internet-domena dovodi na drugi. Za ovakve prevare često se koriste tek ugašeni i neaktivni sajtovi, domena na jeziku na kojem je i obmana, a koji su usput i hiperlinkovani na drugim veb-sajtovima, forumima ili blogovima. Takođe se desi da kreatori linkove ka sajtu šalju u okviru elektronskih poruka, a sâm domen je lako prepoznatljiv jer je sastavljen od dugačkog niza alfanumeričkih znakova koje niste svojevoljno uneli u pretraživač.\nKada je korisnik privučen, sledi pecanje (engl. phishing), prevara koja je najčešće maskirana u dobro poznat entitet i kojoj je cilj da internet-korisnik pomisli kako su proizvod ili usluga sa veb-sajta nešto što može da dobije besplatno i uz malo truda, ili nešto zbog čega hitno mora da reaguje. U tom svetlu često se javljaju sajtovi koji vas obaveštavaju da hitno morate promeniti šifru ili se javiti operateru u banci zbog problema na računu.


Auto osiguranje - Nova automobilska guma trenje pretvara u energiju\nNova automobilska guma trenje pretvara u energiju\nPretvaranje energije automobila u pokretu u efikasni izvor snage za taj isti automobil je jedan od Svetih gralova današnje industrije, a jedno novo istraživanje nagoveštava da rešenje ovog problema leži u trenju između gume vozila i puta.\nInženjeri sa Univerziteta Viskonsin-Medison su razvili nanogenerator koji skuplja energiju nastalu trenjem gume o put.\nZa prvobitni test ovog principa, tim je prikačio elektrodu na gume igračke automobila na daljinsko upravljanje i uspeli su da prikupe električni naboj koji je nastao kada je segment gume sa elektrodomprelazio preko puta.\nElektroda na gumi skuplja izmenjeni električni potencijal koji nastaje kontaktom dve različite površine i prenosi ga do nanogeneratora u vozilu koji ga skladišti u formi energije.\n"Nezavisno od energije koja se potroši tokom procesa, ovaj sistem je i dalje efikasan", rekao je Ksudong Vang, vođa projekta. "To je i najzanimljiviji deo ovog projekta - sačuvati energiju od potrošnje."\nPa koliko je zapravo ova tehnologoija efikasna? Naravno, neće uskoro zameniti gas i električne automobila, međutim, Vangov tim je uspeo da postigne maksimalnu konverziju energije od 10.4 procenata - dakle uspeli su da povrate 10.4 procenata utrošene energije vozila što možda ne deluje puno, ali primena ove tehnologije je ogromna.


Danijela Jovanović peta u Rimu na hronometar u Svetskom parabiciklističkom kupu - 2Bike.rs\nDanijela Jovanović peta u Rimu na hronometar u Svetskom parabiciklističkom kupu\nUtorak, 5. jun 2012\nSrpska parabiciklistkinja Danijela Jovanović plasirala se na odlično peto mesto u vožnji na hronometar u C 2 kategoriji na parabiciklističkom Svetskom kupu u Rimu koji je okupio 275 učenika iz 34 zemlje.\n- Ona ima potencijal za mnogo veće domete, ali nedostaje nam oprema za ovu zahtevnu disciplinu – kaže selektor parabiciklističke reprezentacije Srbije Dušan Banović.- Ovo je bilo i prvo učešće naše parabiciklističke reprezentacije na Svetskom kupu u istoriji i svaki plasman je mali podvig jer smo vozili u atomskoj konkurenciji gde je, na primer, u jednoj kategoriji u vožnji na hronometar takmičar bez leve ruke i desne noge napravio prosek od 44 km na čas na 16 km! Odlazak u Rim finansirao je Paraolimpijski komitet Srbije i ovakva podrška parabiciklističkom timu mnogo znači našim takmičarima i takmičarkama.\nU borbi protiv štoperice, tandem Milan Petrović sa pilotom Goranom Šmelcerovićem je imao defekt, ostao pozadi i plasirao se na 25. mesto. U kategoriji C 1 Miloš Glavonjić je zauzeo 13. mesto, dok je u C 3 kategoriji Dušan Veršić bio 19.\nU drumskoj trci Danijela Jovanović je uhvaćena za krug tri kruga pre kraja, Dušan Veršić i Miloš Glavonjić su ulovljeni osam krugova pre cilja, dok je tandem Petrović – Šmelcerović imao nesreću da u završnici trke ostane iza jednog većeg pada pa su ih obišli, tri kruga pre kraja, svetski prvaci Francuzi i kasnije pobednici ove trke Poljaci.


Mobil Auto | Opel najavljuje električni automobil – Ampera-e\nOpel najavljuje električni automobil – Ampera-e\nOpel će sledeće godine lansirati revolucionarni novi električni automobil na baterije, čime će ovaj nemački brend nastaviti najveću i najdalekosežniju tržišnu ofanzivu u svojoj istoriji od 29 novih modela u periodu između 2016. i 2020. godine. Novi model sa 5 vrata i 5 sedišta nosiće ime „Ampera-e“. Ona će imati, ne samo duži domet sa potpuno napunjenim baterijama od većine električnih automobila, već i pristupačnu cenu.\nIzgrađena na elektrifikacijskom iskustvu stečenom na originalnoj Amperi, koja je postavila standard modernih električnih automobila u 2011, nova Ampera-e kombinuje inovativnu električnu mobilnost sa najsavremenijom povezanošću i uzbudljivom dinamikom u vožnji.\nNajavljujući Amperu-e danas na simpozijumu CAR u Bohumu, u Nemačkoj, izvršna direktorka General Motorsa, Meri Bara (Mary Barra) je rekla: „GM i Opel ostaju uvereni da će električni automobili igrati ključnu ulogu u budućoj mobilnosti. Tehnologija Ampere-e, koja menja pravila, je značajan korak ka realizaciji te vizije. Naš novi automobil na električni pogon sa baterijama je, takođe, još jedan doprinos Opelovoj reputaciji stvaranja inovativog inženjerstva široko dostupnim.“\nTrendovi poput urbanizacije i zaštite životne sredine takođe zahtevaju nove vrste mobilnosti i alternativnih pogonskih sistema. „Električna vozila imaju potencijal da stvore značajan doprinos zaštiti klime i redukciji emisije štetnih gasova“, rekao je CEO Opel grupe, dr Karl-Tomas Nojman (Dr. Karl-Thomas Neumann). „Nova Opel Ampera-e će otvoriti put električnoj mobilnosti rušeći barijere visokih cena i kratkog dometa ovakvih vozila.“\nJedinstvene i kompaktne proporcije Ampere-e su vođene spljoštenim pakovanjem baterija ugrađenim ispod unutrašnje strane poda. Efikasno pakovanje ovih baterija takođe omogućava prostranu unutrašnjost za čak pet putnika i prtljažnik koji može da se poredi sa onima u klasi kompaktnih automobila.\nAmpera-e će takođe ponuditi već nagrađivan sistem personalne povezanosti i servisne asistencije, Opel OnStar i tehnologije konektivnosti i info-zabave koje će neprimetno integrisati pametne telefone i druge elektronske uređaje u vozilo.


Crna Gora i Portugal ojačali ugovornu osnovu i saradnju u integraciji | EUME\nNaslovnica Info Press info Crna Gora i Portugal ojačali ugovornu osnovu i saradnju u integraciji\nCrna Gora i Portugal ojačali ugovornu osnovu i saradnju u integraciji\nCrna Gora je odličan primjer državama u regionu kada je riječ o pristupanju Evropskoj uniji. Vlada Portugala pozdravlja uspjeh koji je Crna Gora ostvarila u pristupnim pregovorima i sa zadovoljstvom će nastaviti da podržava dalje napredovanje naše države prema članstvu u Uniji, saopšteno je tokom posjete državnog sekretara za evropske integracije i glavnog pregovarača ambasadora Aleksandra Andrije Pejovića Portugalu, 11. i 12. jula.\nDržavni sekretar za evropske integracije ambasador Pejović potpisao je zajedno s državnim sekretarom za fiskalne poslove Portugala Fernardom Room Andradeom Ugovor o izbjegavanju dvostrukog oporezivanja i sprečavanju izbjegavanja plaćanja poreza na dohodak.\nAmbasador Pejović se tokom posjete Lisabonu susreo s ministarkom unutrašnjih poslova Konstancom de Sozom Urban, predsjednikom parlamentarnog Odbora za vanjske poslove Serhijom Sozom Pintom, potpredsjednikom parlamentarne komisije za odbranu, delegatom Žuliom Mirandom Kaljom, predstavnicima skupštinske Komisije za vanjske i evropske poslove, državnom sekretarkom za evropske poslove u Ministarstvu vanjskih poslova Margeridom Markeš i diplomatskim savjetnikom predsjednika Vlade Portugala Bernardom Lusenom. Ambasador Pejović je u Lisabonu razgovarao i s predsjednicom Instituta Kamoes Anom Paulom Laborinjom s kojom je razmijenio mišljenje o mogućnostima za unapređenje kulturne saradnje dvije države.\nSastanci su bili prilika za predstavljanje napretka u pregovaračkom procesu, kao i za razmjenu mišljenja o daljim planovima i obavezama, te mogućnostima za intenziviranje saradnje u konkretnim oblastima pregovora, gdje za to postoji zajednički interes.\nAmbasador Pejović zahvalio na podršci Portugala evropskom putu Crne Gore podsjetivši da je upravo u vrijeme predsjedavanja te države Evropskom unijom, 2007. godine, potpisan Sporazum o stabilizaciji i pridruživanju čime je uspostavljen prvi sveobuhvatni ugovorni odnos Crne Gore i EU. Istakao je da je primjena Sporazuma donijela značajne koristi crnogorskim građanima i doprinijela približavanju države evropskim standardima i sistemu vrijednosti. Takođe je istakao doprinos koji su portugalski eksperti, u okviru programa Tajeks, pružili crnogorskim institucijama u oblastima vladavine prava, unutrašnjeg tržišta, poljoprivrede, bezbjednosti hrane i životne sredine.\nSagovornici ambasadora Pejovića su čestitali na odličnim rezultatima koje je Crna Gora ostvarila u integracijskim procesima u EU i NATO i potvrdili podršku Portugala našim aspiracijama u pogledu članstva u EU i NATO. Takav stav, kako su prenijeli sagovornici ambasadora Pejovića, temelje na rezultatu reformi i evidentnog napretka u svim oblastima koje je Crna Gora ostvarila u prethodnom periodu. Oni su iskazali očekivanje da aktuelna kriza u Uniji neće usporiti politiku proširenja te da će Crna Gora tokom aktuelnog slovačkog predsjedavanja Unijom nastaviti s uspješnim otvaranjem preostalih poglavlja. Poručili su da možemo računati na svu potrebnu podršku Portugala u pravcu nastavka kvalitetnog ispunjavanja obaveza iz procesa pristupanja.\nSagovornici ambasadora Pejovića su, takođe, pozdravili poruke Pariskog samita i naglasili da Portugal podržava integraciju država Zapadnog Balkana u EU jer je to važno za stabilnost regiona i njegov dalji demokratski i ekonomski napredak. U tom smislu su pohvalili konstruktivnu ulogu i doprinos Crne Gore snaženju sigurnosti i razvoju regiona istakavši da predstavljamo svijetao primjer ostalim državama kada je riječ o pristupanju Evropskoj uniji.


HomeDRUŠTVOAdvokati u sredu i četvrtak neće raditi ni u jednom postupku\n18/10/2021Redakcija BALKAN TVDRUŠTVO, Vesti, za slajder0\nObustava se odnosi na sve postupke ukljucujuci i tzv. pritvorske predmete, postupke prema maloletnicima i postupke po privremenim merama, navodi se u odluci Advokatske komore Srbije (AKS) od 16. oktobra u koju je Tanjug imao uvid.\nDodaje se da u toku obustave rada advokati mogu da sačinjavaju pismene podneske koji su vezani za rok i u situaciji kada bi stranka izgubila pravo na podnošenje pravnog\nsredstva ili bi joj bila naneta nenadoknadiva šteta.\nU obrazloženju ove odluke navodi se da je jedini krivac za ovu odluku VKS, čijeje Građansko odeljenje 16. septembra usvojilo i objavilo Dopunu pravnog stava o dozvoljenosti ugovaranja troškova kredita, kojoj se advokatura protivi.\n„Obustavom rada advokati Srbije izražavaju najoštrije protivljenje objavljenoj dopuni pravnog stava kojom se na direktan način narušava pravna sigurnost građana Republike Srbije, a obrazloženje dopune stava zbog svoje nejasnoće stvara mogućnost različitih tumačenja i odluka nižestepenih sudova“, navodi se u odluici AKS.\nTakođe, tvrdi da je suprotna stavu usvojenom na sednici Građanskog odeljenja VKS 16. marta ove godine u kome se ističe da „kada banka u postupku odobravanja kredita korisniku prezentuje obračun naknade troškova obrade kredita kroz efektivnu kamatnu stopu, tada ugovaranje njihove otplate kroz zadržavanje dela sredstava u trenutku puštanja kredita u tečaj predstavlja povredu načela savesnosti i poštenja“.\nUbedljiva pobeda Srpske liste pokazatelj srpskog jedinstva


Tužba protiv VAC-a | Republika Srpska\nNaslovna Vijesti Tužba protiv VAC-a\nTužba protiv VAC-a\nSkupština akcionara Dnevnik holdinga odlučila da podnese tužbu protiv VAC-a, jer, kako navodi, taj koncern nije ispunio obaveze iz osnivačkog ugovora u zajedničkom preduzeću „Dnevnik Vojvodina pres“ u iznosu od oko šest miliona evra.\nZbog neispunjavanja obaveza medijskog koncerna VAC iz osnivačkog ugovora u preduzeću „Dnevnik Vojvodina pres“ (DPV) u iznosu od oko šest miliona evra, skupština akcionara Dnevnik holdinga donela je odluku da se protiv VAC-a podnese tužba.\nPredsednik Upravnog odbora Zlatimir Momirov rekao je agencijiBeta da je Skupština akcionara prihvatila i predlog Upravnog odbora da se pred nadležnim sudom pokrene stečajni postupak zbog preteće nesposobnosti plaćanja prispelih obaveza DVP-a prema poveriocima.\nPrema njegovim rečima, Skupština akcionara odlučila je i da se pokrene postupak za regulisanje osnivačkih prava u listu Dnevnik, jer je DVP upisan kao osnivač tog dnevnog lista.\n„Svi naši predlozi Skupštini akcionara upućeni su zbog spašavanja dnevnog lista Dnevnik, najstarijeg dnevnog lista na srpskom jeziku u Vojvodini, kako bismo onemogućili prestanak njegovog izlaženja, jer u novonastaloj situaciji to realno preti“, rekao je Momirov i dodao da je to i stav Skupštine Vojvodine, kao osnivača Dnevnik holdinga.\nUpravni odbor analizirao je početkom nedelje ispunjenje ugovornih obaveza VAC-a prilikom osnivanja DVP-a 2003. godine, koje se odnose na izgradnju nove štamparije, kupovinu novih mašina, preuzimanje između 80 i 100 radnika holdinga i socijalni program od tri miliona evra za višak zaposlenih.\nPrema rečima Momirova, ukoliko se na sudu utvrdi da obaveze nisu ispunjene, to bi značilo da VAC ne raspolaže sa 55 odsto udela u vlasništvu, jer se obavezao da će steći pravo na pomenuti vlasnički udeo samo ako ispuni sve obaveze.\nU holdingu smatraju i da VAC u ovom trenutku nema pravo da uđe u pregovore sa trećim licem o preuzimanju 55 odsto udela u DVP-u, jer u ugovoru stoji da Dnevnik holding kao nesporni vlasnik 45 odsto akcija ima pravo preče kupovine.\nMedijski koncern VAC najavio je sredinom prošle nedelje da će napustiti tržište Srbije.\nPored vlasničkog udela u preduzeću DVP-u, VAC poseduje i vlasnički udeo u begradskoj Politici.


Ištvan Pastor: Preispitujemo podršku vladajućoj koaliciji | Hronika\nPočetna strana > Hronika > Ištvan Pastor: Preispitujemo podršku vladajućoj koaliciji\nIštvan Pastor: Preispitujemo podršku vladajućoj koaliciji\nNOVI SAD - Lider Saveza vojvođanskih Mađara Ištvan Pastor izjavio je da ta stranka još razmišlja o preispitivanju odnosa u vladajućoj koaliciji, pošto ni nakon nekoliko meseci nisu otklonjeni nesporazumi između njegove i Demokratske stranke.\nU izjavi za Dnevnik Pastor je rekao da mu je lider DS i predsednik Srbije Boris Tadić još pre mesec dana na stranačkoj proslavi SVM obećao da će lično inicirati sastanak dvojice lidera, ali da to tog susreta ipak nije došlo.\n"Predsednik Tadić je tad rekao da će razgovore incirati on, i to kroz nekoliko dana, ali se dosad ništa nije desilo", rekao je Pastor.\nDodao je da SVM, zbog nezadovljstva ispunjavanjem koalicionog sporazuma s DS potpisanog pre godinu, njegova stranka ozbiljno razmatra moguće korake koje će povući uskoro.\n"Konačnu odluku donećemo početkom septembra, a taj rok smo zadali sami sebi jer smo mislili da letnji period treba iskorisiti za međustranačke razgovore, do kojih, nažalost, još nije došlo, ne našom krivicom. I mi tu nemamo mnogo mogućnosti, imamo svega tri-četiri opcije", najavio je Pastor.\nNije, međutim, želeo da navodi o kojim opcijama je reč, ali je kazao da je svakako jedna od njih i uskraćivanje podrške koaliciji vladajućoj u Skupštini Srbije.\nLider SVM je naveo da to nema nikave veze s aktulenim pregrupisavanjem stranaka na političkoj sceni i najavama iz G17 plus o formiranju stranke regiona, niti s okupljanjem bloka socijaldemokratskih stranaka oko DS.\n"Mi sebe ne vidimo u tim novim stranačkim blokovima. Mi ćemo pokušati da se samostalno pozicioniramo i da tražimo političke partnere na stranama gde je to moguće", naveo je on.\nPastor kaže da uprkos trenutnom zatišju, SVM nije odustao od vojvođanskog statuta, koji je pokrajinski parlament usvojio još u oktobru prošle godine. Ipak, kako ističe, veoma je skeptičan u pogledu mogućnosti skorijeg izjašnjavanja Skupštine Srbije o tom aktu.\n"Ništa nam drugo ne preostaje nego da tu temu (Statut) držimo pod pritiskom. I to ćemo činiti, bez obzira na to što su u ovom slučaju šanse za pomeranje s mrtve tačke jednake nuli. Izgleda da smo se navikli na to da se po deset godina ništa ne dešava, pa se na kraju pokaže da se nešto ipak mora desiti", rekao je Pastor.


uzicka odbrambena liga Архиве – ZoomUe\nTagged: uzicka odbrambena liga\nUŽICE-„Nadamo se da će Užičani prepoznati prilku 21.juna i uključiti se u rešavanje problema, koje jedino oni mogu da reše“, kazao je za Danas Mihajlo Krstić, nosilac liste Užičke odbrambene lige . Foto: Mihailo...\nUOL: Aktivizam građana daje rezultate (VIDEO)\nUŽICE-Užička odbrambena liga uspela je da izdejstvuje donošenje privremene mere kojom će se onemogućiti izdavanje lokacijskih uslova za izgradnju mini hidroelektrana na području grada ,što je druga uspešno realizovana akcija ovog uduženja. „Postigli smo...\nUŽICE – Skupština grada Užica doneće privremenu meru o prestanku/zabrani izdavanja lokacijskih uslova za izgradnju MHE na teritoriji grada. Ovo je rezultat dogovora predstavnika Užičke Odbrambene Lige i predstavnika grada. Privremena mera, koja nalaže...\nUŽICE-Užička odbrambena liga pokrenula je inicijativu za izgradnju fekalnog kolektora u naselju Turica.\nUŽICE- Udruženje građana Užička odbrambena liga otvorilo je svoju kancelariju u ulici Nikole Pašića 30 na prvom spratu.


Tatjana Palkovač: Vršac - grad čiste vode, čistog vazduha, dobrog vina...\nPrivredna komora Vojvodine (PKV) je 02. juna, na Spasovdan, bila domaćin turističke ponude Vršca, gospodskog grada očuvane arhitekture, zanimljive istorije, bogate kulturne scene, prirodnih resursa i, kako je naglasila dr Nataša Pavlović, na jednoj od zajedničkih promocija, grad dobrih ljudi.\nTatjana Palkovač, direktor TO Vršca, osvrnula se tom prilikom na neizvesnu situaciju u prethodnom periodu, koji je „zamrzao“ sve turističke aktivnosti. Međutim, od marta ove godine, turistička priča nastavlja da se razvija ustaljenim tokovima.\nAfirmacijom gradskih atrakcija, podrškom u procesu obnavljanja vinske kulture, projekata usmerenih na revitalizaciju i izgradnju razvojnih potencijala, paralelnim uvođenjem novih sadržaja, Vršac je izrastao u jedinstvenu turističku destinaciju. Grad vetra, ljubavi i vina, takođe duge istorije, brojnih znamenitosti, mesto rođenja velikana iz oblasti umetnosti, nauke, sporta..., nametnuo se turističkoj javnosti kao nezaobilazno mesto koje nudi odmor, sportsko-rekreativne aktivnosti i ekstremne izazove, kulturne i dr. sadržaje.


Nikolić: Preprodavci informacija urušavaju ugled sudstva (video) – ZoomUe\nby Vesna Đurović · 7 септембра, 2016\nZLATIBOR – Predsednik Privrednog apelacionog suda Miroslav Nikolić poručio je danas da ugled i poverenje prema sudstvu u najvećoj meri nestaje zbog preprodavaca informacija iz sudova koji odlučuju o pravnim lekovima.\nZato je, rekao je on na Zlatiboru, gde je počelo 24. Savetovanje privrednih sudova Srbije, neophodno preduzeti hitne mere zaštite od tih preprodavaca i mere za poboljšanje efikasnosti rada privrednih sudova.\nNikolić je dodao i da je potrebno još više otvoriti sudstvo prema građanima i privrednim subjektima, kako bi se povećao odnos poverenja i otklonile sumnje u skrivenost inače potpuno dostupnih podataka.\nPrema njegovim rečima, potrebno je i hitno skratiti dužinu trajanja pripravničkog staža, refornisati položaj sudske uprave, omogućiti sudijama da sami biraju svoj tim, a nestručnim i neradnicima da brže napuste pravosuđe.\nGovoreći o efikasnosti rada prvostepenih privrednih sudova u prvih šest meseci ove godine, Nikolić je naveo da je od 104.762 predmeta rešeno 39.629, a da je Privredni apelacioni sud u istom periodu rešio 49 odsto više predmeta nego u prošloj godini.\n„Posebno su dobri rezultati postignuti u rešavanju starih predmeta. Broj nerešenih predmeta starijih od 10 godina smanjen je za 61 odsto u Privrednom apelacionom sudu”, rekao je Nikolić.\nPredsednik Vrhovnog kasacionog suda Dragomir Milojević takođe je istakao značaj vladavine prava.\n“Sudstvo, kao jedan od stubova vlasti, je jedan od najvećih vrednosti u svakom društvu i zato ne smemo dozvoliti podrivanje poverenja u pravosuđe. Nepoverenje građana nije uvek rezultat slabog kvaliteta pravosuđa, već je češće nesposobnost pravosudnog sistema da u razumnom roku da konačan odgovor na zahteve građana da im pruže pravnu zaštitu”, naglasio je Milojević.\nTokom trodnevnog savetovanja biće razmotrieno sedam referata i 320 spornih pitanja iz oblasti privrednog prava.\nReferati će se baviti problemom promene poverioca potraživanja prema stečajnom dužniku, ništavošću odluka Skupštine društva i pobijanja odluke Skupštine društva, promenama valutne klauzule i proimenjljive kamatner stope u ugovoru o keditu, privredi i pravnom režimu nekih prava manjinskih akcionara, osnovnim krivično-pravnim aspektima stečaja, o nekim novinama u Zakonu o izvršenju i ob ezbeđenju i zajedničkoj prodaji nepokretnosti i pokretnih stvari.\nNa skupu učestvuju sudije i pomoćnici 16 privrednih sudova, sudije Vrhovnog suda, članovi Visokog saveta sudstva, predstavnici pravosuđa Republike Srpske, Svetske banke, Udruženja pravnika i advokata.\nTags: savetovanje privrednih sudova srbije\nRasvetljene krađe u Sevojnu i Požegi\nNext story Analiza vode iz Đetinje za nedelju dana (video)\nPrevious story Sud poništio odluku rukovodstva Požege :Slađana Varagić Petrović ponovo direktor Galerije


Kurcova ostavka pokrenula debatu o slobodi medija u Grčkoj | EurActiv Serbia\nKurcova ostavka pokrenula debatu o slobodi medija u Grčkoj\nAustrijski kancelar Sebastijan Kurc podneo je ostavku posle optužbi da je manipulisao medijima plaćajući državnim novcem istraživanja u iznosu od više od milion evra. U Grčkoj, na drugoj strani, vlada je iz državnog budžeta medijima dala više od 30 miliona evra i sve je kao i obično, navodi glavna opoziciona partija Siriza.\nKurc je u maju dobio nagradu Medijske slobode, podsetio je na Fejsbuku opocizioni lider Aleksis Cipras, istakavši da je govor u čast laureata održao "njegov bliski politički prijatelj", konzervativni grčki premijer Kirijakos Micotakis.\n"Danas, pet meseci kasnije, Kurc nije više na funkciji, primoran da podnese ostavku posle velikog skandala, u kojem je optužen da je nameštao istraživanja i pokušavao da manipuliše medijima. U Austriji, institucije su radile, pravosuđe je odmah reagovalo dok je u Grčkoj zavladala tišina", napisao je Cipras.\nAustrijski kancelar je, zajedno sa još devet osoba i tri neimenovane organizacije, pod istragom zbog sumnje da je od 2016. i 2018. godine koristio sredstva Ministarstva finansija za finansiranje nekih delimično manipulisanih ispitivanja javnog mnjenja koja su služila isključivo stranačkom interesu i pozitivno izveštavanje o njegovoj partiji.\nGrčka konzervativna vlada Nove demokratije raspodelila je više od 30 miliona evra informativnim vebsajtovima, štampanim medijima i televizijskim i radio stanicama u okviru kampanje podizanja svesti "Ostajemo kod kuće", kojom su građani pozivani da poštuju mere ograničenja kretanja zbog pandemije korona virusa.\nPosle snažnog insistiranja Sirize, vlada je objavila spisak medija koji su dobili novac, među kojima su bili i neki sa malim brojem čitalaca, pa čak i neki nepostojeći.\nPrema navodima Sirize, novac je deljen po političkim kriterijumima i u zavisnosti od odnosa medija prema vlasti.\nOpozicija tvrdi da vlada koristi državna sredstva da manipuliše medijima, kao i da kontroliše istraživanja javnog mnjenja koja "očito krše sve granice kredibiliteta i zdravog razuma".\nPrema svetskom indeksu slobode medija Reportera bez granica za 2021. godinu, Grčka je među najlošije ocenjenim članicama Evropske unije. Od ukupno 180 zemalja zauzela je 70. mesto, a od zemalja EU iza nje su Mađarska (92. mesto) i Bugarska (112).


Trump: Evropa treba preuzeti 800 boraca “Islamske države” – Haber.ba\nTrump: Evropa treba preuzeti 800 boraca “Islamske države”\nNjegovi tvitovi dolaze u vrijeme kada je potpredsjednik Majk Pens pozvao ostale saveznike da preuzmu inicijativu\nAmerički predsjednik Donald Tramp (Trump) zatražio je od Evrope da uzme na stotine boraca “Islamske države” uhvaćenih u Siriji, uz prijetnju da će ih SAD u protivnom pustiti na slobodu, prenosi BBC.\n– Sjedinjene Američke Države traže od Britanije, Francuske, Njemačke i ostalih evropskih saveznika da preuzmu natrag preko 800 boraca “Islamske Države” koje smo ulovili u Siriji i da im sude – napisao je Tramp u bujici poruka na Twitteru.\n– Amerika ne želi vidjeti borce ISIL-a kako preplavljuju Evropu, a očekuje se da će tamo otići – naglasio je Tramp.\nNjegovi tvitovi dolaze u vrijeme kada je potpredsjednik Majk Pens (Mike Pence) pozvao ostale saveznike da preuzmu inicijativu u Siriji nakon što se povuku američki vojnici.\nNa marginama sigurnosnog samita u Minhenu, Pens je rekao novinarima kako SAD želi da i ostale zemlje ponude svoje vojnike i druge resurse kako bi osigurali Siriju.\n– Tražimo od drugih zemalja da nam se pridruže i ponude resurse i podršku te osoblje potrebno za osiguravanje područja, i da spriječimo “Islamsku Državu” ili bilo koju drugu ekstremističku organizaciju da se oformi i preuzme njihov teritorij – rekao je Pens.\nTeme:Donald Trump, EU, ISIL, Sirija


Budi kao srpska vojska 1885: Presedan u istoriji ratovanja koji se do danas nije ponovio | Luftika\nDemanti: U holu Crvenog krsta u Ženevi nema table sa natpisom “Budi human kao što je Srbija bila 1885.”. Analizu činjenica naći ćete na portalu Fake news tragač, a prvobitni tekst u nepromenjenom obliku pročitajte u nastavku.\nHol zgrade međunarodnog Crvenog krsta u Ženevi decenijama je krasila tabla na kojoj je pisalo: “Budi human kao što je bila humana Srbija 1885.”.\nTabla je podsećala na događaj s kraja 19. veka, koji se do dan danas nije ponovio i predstavlja apsolutni presedan u istoriji ratovanja.\nSrbija je u to vreme već imala uređene bolnice, a već je osnovan i Crveni krst. Bugarska, sa druge strane, nije imala vojne sanitete.\nZbog ovoga, u praksi, bugarske ranjenike nije imao ko da odnese sa bojišta ni da im pruži medicinsku negu. Međunarodni Crveni krst prikupio je pomoć iz svih krajeva Evrope koja je trebalo da se dopremi ovoj državi.\nSrbija je učinila i više – transportu međunarodnog Crvenog krsta dodala je lekove, ćebad i krevete iz svojih zaliha i bugarskim vojnicima predala sve što je neophodno za otvaranje jedne bolnice.\nSličan događaj ni pre ni posle 1885. godine nigde nije zabeležen – Srbija je pomogla državi sa kojom je u tom trenutku bila u ratnom stanju!\nU znak sećanja na ovo nesebično delo, Međunarodni Crveni krst je Srbiji dodelio posebno priznanje za humanost, a ploča sa natpisom “Budi human kao što je bila humana Srbija 1885.” decenijama je stajala u zgradi ove institucije u Ženevi.\nPrema dostupnim informacijama više je tamo nema, a kada i zašto je sklonjena – nije poznato. Priča o ovom događaju dugo je bila zaboravljena, a u javnost ju je vratio dr Budimir Pavlović, dugogodišnji kustos Muzej medicine Srpskog lekarskog društva u jednom intervjuu koji je dao za Politiku.\noznakehumanost istinita priča istorija srbije primeri humanosti rat sa bugarskom srpska vojska


Ananije Nikić u Rusiji dobio 'neku vrstu političkog azila'\nCrnogorski državljanin Ananije Nikić protiv, službeni prevodilac opzicionog Demokratskof fronta (DF), protiv koga crnogorsko Specijalno državno tužilaštvo (SDT) vodi odvojen postupak, u procesu za terorizam na dan izbora prošle godine 16. oktobra, neće iz Moskve biti izručen Crnoj Gori potvrđeno je RSE u Ministarstvu pravde.\nPortparolka ministarstva Đina Popović:\n"Ministarstvo pravde Crne Gore obaviješteno je da je Nikić Ananije, čije je izručenje zatraženo molbom od 6. aprila ove godine dobio neku vrstu političkog azila, zbog čega nije moguće udovoljiti molbi za izručenje"\nSpecijalno državno tužilaštvo vodi odvojen postupak protiv Ananija Nikića zbog osnovane sumnje da je učestvovao u pripremanju terorističkih napada na dan parlamentarnih izbora 16. oktobra prošle godine.\nPrema dosadašnjim informacijama, sa tim slučajem ga povezuje sastanak u Beogradu sa bivšim službenikom srpskog DB Slavkom Nikićem koga je trebalo da vrbuje za akcije u Crnoj Gori. Tom sastanku je prisustovao i nepoznati Rus.\nPrema informacijama crnogorskih istražitelja, Nikić je Crnu Goru napustio 9. novembra prošle godine, a u februaru ove godine za njim je raspisana crvena međunarodna potjernica.\nDrugog aprila je uhapšen je u regiji Rostov u Rusiji i određen mu je ekstradicioni pritvor. Nakon nekoliko mjeseci provedenih u pritvoru Nikić se našao na slobodi, uz obavezu da ne smije da napusti teritoriju Rusije i da redovno treba da se javlja njihovim vlastima.\nSDT je 6. Aprila ove godine traŽilo od Rusije njegovo izručenje.\nU Podgorici se pred Višim sudom, krivičnim vijećem sudije Suzane Mugoše, sudi se grupi od 14 osoba koja se terete da su pripremali terorističke napade nakon zatvaranja biračkih mjesta 16. oktobra 2016.\nNa čelu te grupe su Rusi Eduard Šišmakov i Vladimir Popov. Sudi se i Andriji Mandiću i Milanu Knezevicu liderima opozicionog DF, po optužnici koju je nakon šest mjeseci istrage SDT podiglo protiv četrnaest okrivljenih, dok je postupak protiv Nikića razdvojen.\nNa pitanje Radija Slobodna Evropa, koji su dalji koraci specijalnog tužioca u slučaju Ananija Nikića nakon vijesti iz Moskve, Radiju Slobodna Evropa je u odgovoru saopšteno da 'razmataraju mogućnosti."


Najmanje 50 militanata i 8 pakistanska vojnika poginuli su u napadu pakistanskih specijalaca na Crvenu dzzamiju u Islamabadu, gde su okupljeni religiozni ekstremisti koji drzze taoce, saopsstila je vojska.\nMedju stradalima je i lider islamista, imam Abdul Rashid Gazi.\nZarobljeno je oko 20 osoba koje su pokusale da pobegnu i oslobodjeno oko 80 talaca dece, ali se veruje da dobro naoruzani militanti, koji i dalje kontrolisu deo ovog zdanja, drze jos neutvrdjeni broj taoca.\nNapadi su poceli posto su propali pregovori oko mirnog oslobadanja talaca.\nPakistanski predsednik Pervez Musaraf je pozvao proslog vikenda islamske ekstremiste, u suprotnom bice ubijeni.\nPakistanski predsednik Pervez Mussaraf rekao je u subotu da aktivisti i njihov lider nemaju drugog izbora nego da se predaju i da che, ukoliko to ne uccine, biti ubijeni.\nImam Abdul Rashid Gazi je porucio da ce on i njegovi sledbenici radije umreti nego se predati, izrazavajuci nadu da ce njihova smrt podstaci islamsku revoluciju u Pakistanu.\nSukobi izmedju ekstremista i vojske pocceli su 3. jula, kada su se ekstremisti povukli u Crvenu dzzamiju. Prema zvaniccnim podacima, 24 osobe su poginule u tim sukobima, ne raccunajuchi danassnje zzrtve.\nCrvena dzzamija je godinama kolevka protalibanskog aktivizma i uporisste protivnika Perveza Mussarafa koji podrzzava americcku kampanju protiv terorizma.


Zakon o zapošljavanju i osiguranju za slučaj nezaposlenosti\nRešenje Ministarstva kojim se odlučuje o dozvoli iz stava 1. ovog člana konačno je u upravnom postupku i protiv njega se može pokrenuti upravni spor.\n2. osnivač agencije kojoj je oduzeta dozvola za obavljanje poslova zapošljavanja, u roku od tri godine od dana oduzimanja dozvole;\n3. osnivač agencije kome je aktom nadležnog inspekcijskog organa utvrđeno da kao neregistrovani privredni subjekat obavlja poslove zapošljavanja, u roku od tri godine od dana donošenja tog akta.\n1. planskim dokumentima kojima se uređuju javne politike u oblasti zapošljavanja;\n2. merama aktivne politike zapošljavanja;\n5. učestvuje u merama aktivne politike zapošljavanja, u skladu sa individualnim planom zapošljavanja;\nNezaposleni koji pripada kategoriji teže zapošljivih lica može imati prednost, odnosno posebna prava u sprovođenju pojedinih mera aktivne politike zapošljavanja, u skladu sa zakonom.\n4. učestvuje u merama aktivne politike zapošljavanja, u skladu sa zakonom;\n2. dostavi obaveštenje o obavljenom razgovoru o zaposlenju - na zahtev Nacionalne službe ili nezaposlenog sa kojim je obavio razgovor;\nMinistarstvo upravlja pripremom i sprovođenjem Strategije i Akcionog plana i koordinira, usmerava i nadgleda rad svih subjekata koji učestvuju u njihovom sprovođenju.\n2. Pokrajinski i lokalni planski dokumenti u oblasti zapošljavanja\nDruge mere aktivne politike zapošljavanja iz stava 1. tačka 8. ovog člana mogu se kreirati Akcionim planom, u zavisnosti od potreba tržišta rada.\n2. lokalnu samoupravu, ukoliko ona obezbeđuje više od polovine sredstava za finansiranje mera predviđenih u individualnom planu zapošljavanja.\nDodatnim obrazovanjem i obukom, u smislu ovog zakona, smatraju se aktivnosti kojima se nezaposlenom i zaposlenom kod poslodavca, kome nije moguće obezbediti ili održati odgovarajuće zaposlenje, pruža mogućnost da kroz proces teorijskog i praktičnog osposobljavanja stekne nova znanja i veštine radi zapošljavanja, odnosno stvaranja mogućnosti za zapošljavanje i samozapošljavanje.\nTroškove dodatnog obrazovanja i obuke koje organizuje Nacionalna služba na zahtev poslodavca snosi poslodavac ili Nacionalna služba do iznosa raspoloživih sredstava, u skladu sa opštim aktom, a troškove dodatnog obrazovanja i obuke za tržište rada snosi Nacionalna služba, u skladu sa opštim aktom Nacionalne službe.\nTroškove obuke za potrebe poslodavca za zaposlenog radi sticanja dodatnih znanja i veština u cilju održanja zaposlenja kod poslodavca može da snosi Nacionalna služba, u skladu sa raspoloživim sredstvima, a na predlog tela nadležnog za ekonomski razvoj i po pribavljenoj saglasnosti ministra nadležnog za poslove zapošljavanja.\nMere aktivne politike zapošljavanja finansiraju se iz:\nTeritorijalna autonomija, odnosno jedinica lokalne samouprave koja, u okviru pokrajinskog, odnosno lokalnog planskog dokumenta u oblasti zapošljavanja, obezbeđuje više od polovine sredstava potrebnih za finansiranje određene mere aktivne politike zapošljavanja može podneti zahtev Ministarstvu za učešće u finansiranju te mere.\nMinistar nadležan za poslove zapošljavanja može odobriti zahtev iz stava 1. ovog člana i ako teritorijalna autonomija, odnosno jedinica lokalne samouprave obezbeđuje manje od polovine sredstava potrebnih za finansiranje određene mere aktivne politike zapošljavanja ukoliko je ta mera usmerena na nerazvijenu opštinu - utvrđenu u skladu sa posebnim propisom Vlade.\nPraćenje i ocena efekata aktivne politike zapošljavanja predstavlja skup aktivnosti usmerenih na praćenje sprovođenja Strategije i Akcionog plana, kao i njihovog uticaja na stanja i kretanja na tržištu rada, u cilju stvaranja uslova za preduzimanje mera usmerenih na njeno unapređenje.\nPraćenje i ocenu efekata aktivne politike zapošljavanja vrši Ministarstvo neposredno ili u saradnji sa republičkim organom nadležnim za poslove statistike, Nacionalnom službom i drugim subjektima.\nNacionalna služba može uz saglasnost lica da ustupi podatke drugim pravnim licima i agencijama u cilju uključivanja u mere aktivne politike zapošljavanja.\nNovčanom kaznom od 200.000,00 do 800.000,00 dinara kazniće se za prekršaj pravno lice - Nacionalna služba, ako:\nNovčanom kaznom od 200.000,00 do 600.000,00 dinara kazniće se za prekršaj agencija za zapošljavanje - pravno lice, ako:\nNovčanom kaznom od 50.000,00 do 400.000,00 dinara kazniće se za prekršaj iz stava 1. ovog člana i agencija za zapošljavanje - preduzetnik.\nPostupci započeti pre stupanja na snagu ovog zakona okončaće se po odredbama Zakona o zapošljavanju i osiguranju za slučaj nezaposlenosti ("Službeni glasnik RS", br. 71/03 i 84/04 - dr. zakon), osim ako je za lice koje traži zaposlenje povoljnije da se postupak okonča po odredbama ovog zakona.\nNacionalna služba, osnovana Zakonom o zapošljavanju i osiguranju za slučaj nezaposlenosti ("Službeni glasnik RS", br. 71/03 i 84/04 - dr. zakon) nastavlja da radi u skladu sa ovim zakonom.\nAgencija, osnovana u skladu sa Zakonom o zapošljavanju i osiguranju za slučaj nezaposlenosti ("Službeni glasnik RS", br. 71/03 i 84/04 - dr. zakon) nastavlja da radi u skladu sa ovim zakonom.\nPropisi doneti na osnovu odredaba Zakona o zapošljavanju i osiguranju za slučaj nezaposlenosti ("Službeni glasnik RS", br. 71/03 i 84/04 - dr. zakon) ostaju na snazi do dana stupanja na snagu propisa na osnovu ovog zakona, ukoliko nisu u suprotnosti sa njegovim odredbama.\nPostupci započeti pre stupanja na snagu ovog zakona okončaće se po odredbama Zakona o zapošljavanju i osiguranju za slučaj nezaposlenosti ("Službeni glasnik RS", br. 36/09 i 88/10).


Ministarstvo demantuje navode iznesene u prilogu ATV-a - mojKontakt portal - Radio Televizija Kontakt\nMinistarstvo poljoprivrede, šumarstva i vodoprivrede demantuje navode iznesene u informativnoj emisiji Alternativne televizije u prilogu koji se odnosi na tzv.nepravilnosti u naplati koncesionih naknada i tim povodom saopštava sledeće:\nNavodi o ukupnom broju koncesionara koji ne izmiruju obaveze po osnovu koncesione naknade su netačni. Ministarstvo vrši kontinuiran nadzor nad uplatom koncesionih naknada. Po osnovu zvaničnog izvještaja nadležne institucije, Poreske uprave RS, te po prijedlogu Komisije za koncesije, samo u ovoj godini Ministarstvo je izvršilo raskid pet Ugovora o koncesiji, od čega su tri ugovora raskinuta jednostrano zbog neplaćanja koncesione naknade.\nNavodi o iznosima dugovanja po osnovu obaveza koncesione naknade za koncesionare: PD Semberija, Farmalend i Voćar Komerc, su netačni i ne odgovaraju stanju na evidenciji Poreske Uprave RS, npr. u slučaju koncesionara PD Semberija, AD Bijeljina, Odlukom Vlade RS odobreno je pretvaranje poreskog duga, koji uključuje i obaveze po osnovu koncesione naknade, u vlasnički udio Republike Srpske u kapital poreskog dužnika.\nTumačenje poslednjih izmjena i dopuna Pravilnika o uslovima i načinu ostvarivanja novčanih podsticaja za razvoj poljoprivrede i sela je netačno. Članom tri Pravilnika za 2014 bilo je omogućeno da se iznos odobrenih podsticajnih sredstava prilikom plaćanja umanjuje za iznos dospjelih, a neizmirenih obaveza. Međutim ova odredba nije bila sprovodiva niti primjenjena u slučaju umanjenja duga koncesione naknade prilikom isplate podsticajnih sredstava, te je poslednjim Izmjenama i dopunama Pravilnika dat prijedlog za njeno brisanje.\nNavodi o razlozima za dobijanje negativnog revizorskog izvještaja za Ministarstvo poljoprivrede, šumarstva i vodoprivrede su netačni. Osnovna primjedba revizora odnosi se na proceduru finansijskog posredovanja po osnovu koje je Ministarstvo zbog nedostaka budžetskih sredstava obezbjedilo sredstva za isplatu obaveza prema korisnicima. Vlada RS je donijela Uredbu da se obaveze po osnovu podsticaja za razvoj poljoprivrede i sela iz prethodnih godina, zbog zastoja u plaćanju i hitnosti moraju izvršiti prema korisnicima podsticaja, i u tom smislu, zbog nedostatka sredstva u budžetu, donesen je zaključak Vlade da se angažuju sredstva poslovnih banaka-finansijsih posrednika, navodi se u Službi za odnose sa javnošću Vlade Republike Srpske.


Runićeva: Vučić pomaže Drvaru sa milion evra\nIzvor: RTS, 27.Jul.2019, 17:57\nNačelnica opštine Drvar Dušica Runić rekla je da će predsednik Srbije Aleksandar Vučić finansijski pomoći opštinu Drvar sa milion evra.\nRunićeva je to rekla na svečanoj sednici Opštinskog veća povodom Dana opštine, navodeći da je o novoj finansijskoj pomoći informisana tokom razgovora sa generalnim sekretarom predsednika Srbije Nikolom Selakovićem, prenosi RTRS pozivajući se na Srnu >> Pročitaj celu vest na sajtu RTS << .\nPovodom Dana opštine su na svečanoj akademiji dodeljena priznanja zaslužnim pojedincima, udruženjima i kolektivima.\nZa počasnog građanina Drvara proglašen je predsednik Srbije Aleksandar Vučić, a opštinsku plaketu u njegovo ime primio je Nikola Selaković.\nPrema njegovim rečima, Republika Srbija i Republika Srpska su na vrhuncu svojih odnosa.\nPriznanje počasnog građanina dodeljeno je Vučiću, jer je pružio veliku podršku srpskim povratnicima u tu opštinu.\nB92: Runić: Vučić pomaže Drvaru sa milion evra\nIzvor: Nezavisne Novine, 27.Jul.2019\nDRVAR - Načelnica opštine Drvar Dušica Runić rekla je danas da će predsjednik Srbije Aleksandar Vučić finansijski pomoći opštinu Drvar sa milion evra.\nSelaković: Vučić uskoro u Drvaru\nDRVAR - Generalni sekretar predsjednika Srbije Nikola Selaković rekao je na svečanoj akademiji u Drvaru, povodom Dana opštine, da će Aleksandar Vučić uskoro posjetiti ovu povratničku opštinu u Federaciji BiH, u kojoj je proglašen za počasnog građanina.


Giambattista Valli za MAC Leto 2015 - GRAZIA Srbija\nGiambattista Valli za MAC Leto 2015\nItalijanski modni dizajner Giambattista Valli je urado za MAC prilično zanimljivu kolekciju šminke navodeći da nikada nismo videli MAC karmin baš kao što je ovaj.\nNeverovatna saradnja između dve neverovatne modne linije donosi proizvode koji tačno znaju kako da se žena oseća dobro. Postoje pet karmina u Makeup kolekciji Giambattista Valli za MAC i očekujemo da se pojave u prodaji od 9. jula.\nMac je poznat po svojim saradnjama sa velikim umetnicima u modnoj industriji. Ovaj put, mi gledamo eleganciju na takav divan način, kao luksuznu proslavu u ženskom obliku koja je raskošna na svaki način. Kolekcija nudi vanvremenske nijanse ruževa koje nas ostavljaju bez daha. Čak i one dame koje su posvećene ružičastim nijansama karmina će uživati u mat nijansama koje se kreću od hladnijih ružičastih do prilično duboke i tamne boje trešnje. Postoje čak u kolekciji i sjajevi za usne koji dolazi sa 5 ruževa u 10 različitih stilova.\nKarmini če se prodavati po ceni od 17.50 dolara, u limitiranom izdanju i svi imaju ženska imena: Bjanka B je bledo roze ruž, dok je Tats svetla pink nijansa. Margerita je svetla breskva, Šarlot je bogati žuto-crveni ruž i Evgenija tamna trešnja sa plavim tonovima.\nOva kolekcija je inspirisana cvetnim štampanim haljinama iz prošlosti i možda nagoveštaj za ono što može doći u budućnosti.


BEZ NADE ZA PUTOVANJA: Još uvek nema ponuda od osiguravača za agencije | Novosti.RS\nNi posle najave nadležnih u Ministarstvu turizma, da će problem biti brzo rešen, nije stigla nijedna zvanična ponuda od osiguravajućih kuća, kako bi se dobile nove polise osiguranja, koje su neophodne za njihov rad.\nKako je izjavio Aleksandar Seničić, direktor Nacionalne asocijacije turističkih agencija Srbije, tako se samo nastavlja loša godina za turističke radnike, a koliko nije bila dobra, najbolje govori podatak, da je od sredine marta pa na dalje, otkazano 120.000 putovanja.\n- Na ova putovanja je trebalo da ode oko 300.000 građana - kazao je Seničić.\n- Pojedine osiguravajuće kuće žele da uđu u ovaj posao, tražile su podatke o poslovanjima agencija, ali se na tome i završilo. Pojedine turističke agencije u Srbiji, iako nemaju licence za rad, reklamiraju aranžmane, rade rezervacije i prodaju putovanja - dodaje Seničić.\nAleksandar Seničić putovanja JUTA Turističke agencije


Taoci talibana izvinili se naciji - Dnevni list Danas\nPočetna » Društvo » Taoci talibana izvinili se naciji\nGrupa Južnokorejaca oslobođenih posle šest nedelja zatočeništva u Avganistanu, izvinila se juče, po povratku u Seul, naciji zbog neprilika koje su izazvali. Bivše taoce, koje su u Avganistanu, gde su otputovali uprkos upozorenju vlade da to ne čine, oteli talibani na putu za Kabul 19. jula, izjavili su da su ih sunarodnici veoma mnogo zadužili.\nVlada u Seulu negirala je optužbe da je platila otkup za oslobađanje 19 talaca. Talibani su u sredu oslobodili 12 talaca, a sutradan i ostalih sedam, pošto su postigli dogovor s južnokorejskim pregovaračima da Seul povuče svoje trupe iz Avganistana. Otmičari su pre toga zahtevali oslobađanje svojih saboraca iz zatvora u Avganistanu. Otmičari su dvojicu od 23 oteta Južnokorejca ubili, a dvoje su prethodno oslobodili.\n„Izvinjavamo se narodu zbog neprilike koju smo izazvali i zahvaljujemo se svima koji su pomogli da se bezbedno vratimo. Dugujemo zemlji i narodu ogroman dug“, rekao je Ju Kjeong-Sik, jedan od 19 talaca. Mediji su preneli snimke oslobođenih talaca sa aerodroma u Seulu koji su nosili fotografije dvojice ubijenih kolega. „Živećemo naš život za njih“, poručili su oslobođeni taoci.\nJu je rekao da je grupa talaca saznala za smrt svojih kolega tek pošto su oslobođeni. Predstavnik talibana u avganistanskoj provinciji Gazni, rekao je da je vlada Južne Koreje platila 20 miliona dolara za oslobađanje talaca, dok su dva druga predstavnika talibana u izjavi za Bi-Bi-Si te tvrdnje negirala.


Naša misija je unapređenje kvaliteta života naših korisnika proizvodnjom, snabdijevanjem vodom, kao i odvođenjem otpadnih voda. Uvijek ćemo primjenjivati najviše međunarodne standarde koji garantuju kvalitet proizvoda i zaštitu čovjekove okoline. Neprestano ćemo se zalagati da ispunjavamo očekivanja naših korisnika, akcionara i zaposlenih.\nOd momenta osnivanja, sposobnost organizacije da kontinuirano proizvodi i snabdijeva potrošače kvalitetnom i higijenski ispravnom vodom, bila je jasna vizija koja je i do danas imperativ poslovnosti menadžmenta društva "Vodovod" a.d.\nViziju ostvarujemo ulaganjem u sopstvene resurse, a pri tome mislimo na kadrove koji su zaposleni u Društvu, njihovo neprekidno usavršavanje u oblasti sistema vodosnabdijevanja, ulaganje u savremene proizvodne kapacitete i ispunjavanjem regulatornih zahtjeva tržišta.\nStrategija Društva je:\nProizvodnja i distribucija higijenski ispravne vode za piće i odvođenje otpadnih voda;\nOptimalno i racionalno upravljanje svim poslovnim funkcijama Društva radi efikasnijeg i profitabilnijeg rasta i razvoja;\nPouzdano, preventivno, tekuće i investiciono održavanje postojećeg vodovodnog i kanalizacionog sistema i pratećih infrastrukturnih objekata, instalacija opreme;\nPermanentno podizanje nivoa stručnih i izvršilačkih znanja kao i radnih vještina;\nPoslovno – tehničko i komercijalno ugovaranje sa postojećim i potencijalnim partnerima i subjektima u domenu proizvodnje i distribucije vode, kao i odvođenja otpadnih voda;\nOdgovarajuća saradnja sa državnim i privrednim institucijama.\nStalna primjena i korišćenje svih sredstava tehničke i lične zaštite kao i dosljedna primjena mjera ekološke regulative.


Ivanović: Vlada obezbijedila 52 miliona eura za podršku investicijama do 2020. godine - Vijesti.me\nRAZGOVORI SA IFC I SVJETSKOM BANKOM\nVlada je, u okviru razgovora sa predstavnicima Međunarodne finansijske korporacije (IFC) i Svjetske banke (SB), obezbijedila 52 miliona eura za podršku investicijama u periodu do 2020. godine, saopštio je Ministar poljoprivrede i ruralnog razvoja, Petar Ivanović.\nIz Ministarstva poljoprivrede i ruralnog razvoja je saopšteno da je Ivanović, nakon učešća na konferenciji SB u Vašingtonu, odvojeno razgovarao sa predstavnicima te finansijske institucije i IFC-a o nastavku saradnje.\n“Obezbijedili smo 52 miliona eura za podršku investicijama do 2020. Taj novac u iznosu od 50 odsto podrške ne dajemo unaprijed poljoprivrednicima, već kada realizuju investiciju”, kazao je Ivanović.\nOn je dodao da je poljoprivrednim proizvođačima, da bi završili projekte, potrebno dodatnih 100 miliona eura za investicije.\n“Sa predstavnicima IFC-a smo razgovarali o tome kako direktno, posredstvom te institucije, ili indirektno, preko bankarskog sektora, obezbijediti novac za investicije, kako ne bi razmišljali da zbog nedostatka sredstava, novac iz IPARD-a ne bude povučen”, naveo je Ivanović u saopštenju.\nOn je dodao da je sa predstavnicima SB dogovoren nastavak druge faze projekta MIDAS, kao i da će, kako stvari stoje, poljoprivreda zauzimati važno mjesto u petogodišnjem planu aktivnosti SB u Crnoj Gori.\nIz Ministarstva je saopšteno da je na konferenciji SB, koja se prethodna dva dana održavala u Vašingtonu, ocijenjeno vrlo pozitivno i poučno iskustvo Crne Gore u sprovođenju projekata MIDAS i IPARD-like.\nTi projekti se, kako su podsjetili iz Ministarstva, sprovode u saradnji sa SB u cilju razvoja poljoprivrede i jačanja konkuretnosti crnogorskih proizvođača.\nNa sastanku je ocijenjeno da je iskustvo Crne Gore predstavljeno kao uspješan primjer zemljama članicama, gdje SB realizuje slične projekte.\nIvanović je na Sastanku na visokom nivou, na kojem je učestvovao na poziv SB, predstavio crnogorsko iskustvo govoreći na panelu pod nazivom Povećanje produktivnosti u poljoprivredi kroz razmjenu znanja.\n“Skup u Vašingtonu bila je dobra prilika za razmjenu iskustava zemalja članica kada su u pitanju poljoprivreda i ruralni razvoj. Učešće na konferenciji dalo nam je priliku da predstavimo rezutate projekta MIDAS I IPARD like, koje realizujemo sa SB skoro šest godina”, saopštio je Ivanović.\nOn je dodao da su predstavnici Ministarstva dobili poziv da prenesu svoje iskustvo zemljama regiona i svijeta gdje SB realizuje slične projekte.\n“Postignuti rezultati u poljoprivredi su vidljivi i veliki broj zemalja pokazao je interesovanje da prenesemo iskustva Crne Gore”, kazao je Ivanović.\nKoliko je to cigara


Democracy Plus Drugi sastanak Komiteta korisnika osnovnih usluga u Mitrovici - Democracy Plus\nUz podršku USAID-a, Program jačanja pravosudnog sistema (USAID/JSSP), Demokratija Plus (D+) i Centar za zastupanje demokratske kulture (ACDC) održali su drugi sastanak Odbora za korisnike osnovnih sudskih usluga u Mitrovici. Na ovom sastanku učesnici su razgovarali o pitanju “Komunikacije između suda i korisnika njegovih usluga”.\nUčesnici ovog sastanka primetili su da je Sud povećao efikasnost i transparentnost u rešavanju predmeta, ali još uvek ima prostora za poboljšanje usluga koje pruža.\nJedan učesnik rekao je da pronalaženje dokumenata na oba zvanična jezika (albanskom i srpskom) na veb stranicama suda i dalje predstavlja problem za razne stranke kojima su potrebni. Takođe, jedan od učesnika diskusije rekao je da je potrebno ažurirati veb stranicu suda.\nDrugi učesnik sastanka se nije složio sa tim da je veb stranica suda rešenje za sve ove prepreke. “Ne verujem da veb stranica suda može da uradi sav posao. Mislim da bi trebalo da postoji službenik koji ima komunikaciju sa pravnicima i građanima. Što se tiče dokumenata koje sud postavlja, nije moguće da nisu i na srpskom, jer ih sistem postavlja na dva jezika. Zbog nedostatka prevodilaca samo na engleski jezik, nisu svi prevedeni, ali životopisi srpskih sudija čak su ćiriličnim slovima”, rekao je učesnik.\nUčesnici sastanka su takođe spomenuli da se građani južnog dela Mitrovice osećaju diskriminirano, jer sud nije imenovao nijednog zvaničnika koji bi izdavao uverenja građanima koji nisu pod istragom. “Postoje dva zvaničnika u severnom delu grada, bilo bi bolje da se neko od njih preselio u južni deo”, rekla je.\nDemokratija Plus (D +) i Centar za zastupanje demokratkse culture (ACDC) u saradnji sa USAID-ovim programom za jačanje pravosudnog sistema (USAID / JSSP) održala je okrugli sto kako bi podelila rezult...


UEFA objavila večnu tabelu Lige šampiona: Ispred Zvezde samo evropski krem! I Partizan u TOP 50 – Sport ONLINE\n07/10/2016 Radio Sport Fudbal 0\nEvropska kuća fudbala (UEFA) objavila je večnu tabelu, ili ako vam je draže spisak najuspešnijih klubova u Ligi šampiona od njenog postanka do završetka prošle sezone, dakle, zaključno sa finalom na San Siru!\nKako neki uspešni klubovi iz prošlosti ne bi bili u podređenom položaju – mada svakako jesu, s obzirom na broj utakmica koji se igra danas i ono kako je bilo nekada – UEFA je odlučila da svaku pobedu nagradi sa dva boda, a remi sa jednim. Takođe, ono što nikako ne ide uspešnima iz prošlog veka jeste činjenica da se sada igra mnogo veći broj mečeva u kvalifikacijama koji donose bodove, pa su neki uslovno rečeno manji klubovi pretekli nekadašnje velikane.\nKada su u pitanju naše ekipe Crvena zvezda i Partizan su u vrhu. Crveno-beli zahvaljujući staroj slavi, a crno-beli zahvaljujući silnim utakmicama upravo u kvalifikacijama poslednjih godina. Zvezda na večnoj tabeli tako zauzima 26. poziciju, dok je Partizan 36.\nOd srpskih klubova na listi su mesto pronašli još samo Vojvodina (187) i Obilić (282 ).\nKada su u pitanju najuspešniji tu dileme nije bilo – broj jedan je svakako Real Madrid koji je iz daleko najviše učešće sakupio najviše bodova. Iza španskog velikana poređali su se sledećim redoslednom: Bajern, Barselona, Mančester Junajted, Milan, Juventus, Benfika, Porto, Liverpul, Arsenal…\nKompletnu tabelu možete da pogledate i OVDE.


U Vrbasu oboren Ginisov rekord u pravljenju palačinki - oradio.rs\nProteklog vikenda u Vrbasu je oboren Ginisov rekord u pravljenju palačinki, u okviru humanitarnog događaja nazvanog "Chefs for life – Kuvari velikog srca". Meštani Vrbasa i okolnih mesta imali su priliku da probaju palačinke koje je pripremilo više od stotinu kuvara iz Srbije, ali i iz inostranstva.\nManifestaciju "Kuvari velikog srca" pokrenulo je humanitarno udruženje Multiart iz Vrbasa, među kojima su i glavni kuvari Daniel Mikšić i Ljubica Komlenić. Oni su okupili veliki broj kuvara kako bi oborili Ginisov rekord i pružili podršku deci sa poteškoćama u razvoju. Na platou ispred Centra za fizičku kulturu "Drago Jovović" okupio se veliki broj dece iz Vrbasa i okolnih mesta, za koje je bio spremljen edukativni i zabavni program.\nGlavni kuvar i organizator Daniel Mikšić kaže da je svrha ovog događaja bila humanitarna i da je namera organizatora bila da obore Ginisov rekord u pečenju palačinki, u vremenskom periodu od osam sati. Prema njegovim rečima, ni jednog trenutka se obaranje rekorda nije dovodilo u pitanje.\n"Ispekli smo tačno 15.584 palačinke. Oborili smo rekord za nekih 1.300 -1.400 komada", kaže Daniel.\nSve palačinke koje nisu tog dana pojedene bile su donirane školama, vrtićima, gerontološkom centru i narodnoj kuhinji koja se priprema u saradnji sa Centrom za fizičku kulturu "Drago Jovović".\nPodrška je organizatorima stigla i od kuvara iz Bosne i Hercegovine, Severne Makedonije, Rusije, Hrvatske i Slovenije, a pridružila im se i organizacija "Chefs for life" iz Italije. Među kuvarima su bili i učenici iz srednje škole "Svetozar Miletić" iz Novog Sada i srednje škole "4. juli" iz Vrbasa, a pomagala su im i deca sa posebnim potrebama.\nTokom događaja, posetiocima su deljene besplatne palačinke, a uprkos lošem vremenu, ljudi su bili zadovoljni.\n"Šteta što je bilo ružno vreme, pa nije bilo toliko ljudi. Mislim da je trebalo malo više da se organizuje autobuskih linija, sa sela da više dece dodje", rekla nam je jedna od prisutnih na događaju.\nPrethodni rekord u pečenju palačinki iznosio je 14.186 komada i postavljen je prošle godine u Sarajevu. Ceo događaj je snimljen i biće poslat komisiji za Ginisove rekorde, na proveru.\nPrilog o obaranju Ginisovog rekorda u pečenju palačinki preslušajte u emisiji Pokretač\nStudentski recepti i saveti\nDa li su vam kolege nekad dale vrlo jednostavne recepte kako da napravite nešto što je inače komplikovano? Nama jesu,…\n"Festival poezije mladih" je objavio dva konkursa – za mlade pisce i mlade slikare. Taj fesitval je jedan od najstarijih…


Petković: I Kurtijev institut za srpske zločine nema pravno utemeljenje - Glas Srpske\nSrna 17.05.2021 16:00\nBEOGRAD - - Direktor Kancelarije za Kosovo i Metohiju Vlade Srbije Petar Petković ocijenio je da je posljednja izjava premijera samoproglašenog Kosova Aljbina Kurtija da će Priština osnovati institut za srpske zločine - ništavna i nema pravnog utemeljenja, kao i ona o tužbi protiv Srba za genocid.\nPetković je ocijenio da Kurti nastavlja da zamajava i svoju i međunarodnu javnost, gotovo svakodnevnim izjavama o nekakvoj tužbi protiv zvaničnog Beograda za navodne ratne zločine i genocid.\n“Sada je otišao i korak dalje, najavljujući osnivanje Instituta, koji će te zločine, tobože, dokumentovati. Takva mogućnost ne postoji ni u pravnoj literaturi, niti praksi, a u takve najave ne veruje ni stručna ni politička javnost u Prištini”, naglasio je Petković.\nOn je napomenuo da je Beograd više puta ponovio da je u pravnom smislu nemoguće da jedna teritorija, što takozvano Kosovo jeste prema Rezoluciji 1244 Savjeta bezbjednosti UN, tuži sopstvenu državu za ratne zločine, kada ne može biti stranka u postupku, saopšteno je iz Kancelarije.\n“Zato je potpuno jasno da najava tužbe kojom Kurti svaki čas preti, služi za dnevno-političke svrhe, kako bi se sakrili svi problemi sa kojima se stanovništvo na Kosovu i Metohiji suočava, počev od socijalno-ekonomskih pitanja, pa do nemogućnosti da se zaštiti zdravlje ljudi i nabave preko potrebne vakcine protiv korona virusa”, rekao je Petković.\nPetković je ocijenio da možda Kurti nada da će, stalno pominjući navodne srpske zločine, prikriti svakodnevne fizičke napade na Srbe, njihovu imovinu, crkve i manastire od strane albanskih terorista, na koje Priština nema namjeru da reaguje, kao što nema namjeru da počinioce ovakvih zlođela privede pravdi.\n“Ali, Kurti dobro zna, da pravda možda jeste spora, ali je svakako dostižna i izvesna, a najbolji dokaz za to je suđenje bivšim kosovskim liderima u Hagu za zločine nad Srbima i drugim nealbancima”, istakao je Petković.


Bijeg od političkog ludila u BiH\nGrađani odlaze iz zemlje, a političari igraju predizborne nacionalne igre (Foto: Banjaluka, 2016.)\nDok većina istraživanja pokazuje da građane Bosne i Hercegovine najviše zanima kako bolje živjeti, kako da se zaustavi odlazak njihove djece ili kako se izboriti sa nepravdom, partokratijom i korupcijom, političari u BiH i uoči ovogodišnjih opštih izbora uglavnom nameću nacionalne teme i teme iz prošlosti kao i prethodnih godina.\nTako je i anketa Buka portala pokazala da bi 91 posto građana entiteta Republika Srpska (RS) u parlamentu radije čuli šta poslanici misle o odlasku mladih ljudi nego o Izvještaju o Srebrenici, o kojem će na vanrednoj sjednici raspravljati 14. avgusta.\nIzvršni urednik portala Buka Elvir Padalović smatra da ovo samo pokazuje da su građani BiH taoci politika koje nemaju veze sa stvarnim životom.\n"Mi živimo odvojenim životima od onoga kako to vide političari ove zemlje, jer oni ne doživljavaju ove probleme kao ozbiljne", ističe Padalović.\nA da su građani opravdano zabrinuti i da je situacija alarmantna kada je u pitanju iseljavanje pokazuju i veliki redovi pred stranim ambasadama i konzulatima u Bosni i Hercegovini. U to smo se uvjerili pred konzulatom Republike Slovenije u Banjaluci, gdje smo pitali građane zašto žele da odu iz Bosne i Hercegovine.\n"Jedan od najjačih razloga je što nema ovdje prosperiteta", kaže Ajdin Kurtović iz Bosanske Otoke.\n"Ovdje je i besposlica i male plate. Ne vidim neku budućnost za sebe u našoj državi", navodi Milica Žabić iz Prijedora.\nOsim loše perspektive, malih primanja i nedostatka posla sve više je onih koji kažu da bježe i od političkog ludila koje vlada u Bosni i Hercegovini.\nAsim Kauković iz Bužima već radi u Sloveniji, a sada je kaže došao da traži vize za svoje dvije kćerke kako bi mogle nastaviti školovanje u ovoj Evropskoj zemlji.\n"Neću da radim ovdje za političare i da njih finansiram. Da radim, a da oni troše moje pare - neću", naglašava Kauković.\nI tako dok političari u BiH nameću one teme koje oni smatraju bitnim, poput dešavanja iz minulog rata, migrantske krize, izbornog zakona, izgradnje Pelješkog mosta, prema nezvaničnim podacima, jer zvaničnih i nema, dnevno Bosnu i Hercegovinu napušta 120 radno sposobnih stanovnika.\nIzvršni direktor centra za mlade Kvart iz Prijedora Branko Ćulibrk smatra da se pitanja iz prošlosti ili neke aktuelne teme moraju rješavati, ali da je isto tako važno misliti o budućnosti.\n"Trenutno, koliko znam, ne postoji nijedna institucija u BiH koja prati ili bilježi statistiku odlaska mladih ljudi. Isto tako, na nivou BiH nije urađena nijedna strategija na koji način se može zaustaviti odlazak. Mi ovdje gubimo veliki potencijal koji u želji za boljim životom odlučuju se da ide vani", kaže Ćulibrk\nProfesor na filozofskom fakultetu u Banjaluci Miodrag Živanović kaže da su političke elite u Bosni i Hercegovini postale otuđeni centri moći.\n"Što god je ta distanca između naroda odnosno običnih građana i ovih elita veća tako je i sama država i društvo u sve većoj krizi. Više od dvije decenije oni se obraćaju sami sebi. Oni se ne obraćaju svojim građanima, pa čak da ih ne nazovemo - svojim podanicima. Sve te politike na Balkanu su ništa drugo nego kalkulacije i onda ko tu se najbolje snađe u tim kalkulacijama, moram reći i političkim prevarama, taj će dobiti najviše na izborima. Evo sada ne znam po koji put nakon ovih naših tragedija i ratova ponovo doživljavamo političke kampanje koje nam svjedoče o ovome", ističe Živanović.\nPrema mišljenju Živanovića, društva koja više razmišljaju o svojoj prošlosti, a manje o budućnosti, i u kojima političari misle samo o sebi i ličnim i partijskim interesima, a ne i o interesima građana, osuđena su na propast.\nZašto HDZ i HNS 'prozivaju' za 'državni udar'?